text:
The content originally appeared on: Diario
Sylvanio Goedgedrag, experto den Ciencia Biomedico di PADF:
* Awa cu ta sali for di e crenchi toch ta basta sigur
ORANJESTAD (AAN): Sylvanio Goedgedrag ta Consultor di Salud den Ciencianan Biomedico di Fundacion Panamericano pa e Desaroyo (PADF) a ofrece un charla hopi interesante organisa door di Fundacion Venearuba Solidaria tocante ‘Prevencion di Malesanan Transmiti door di awa y manipulacion di alimentonan’.
Door di prevencion por preveni no solamente malesanan, pero tambe malesanan cronico. Hopi hende no ta conciente riba e importancia di por ehempel, bebe awa pa preveni un malesa cronico, a bisa. Pero den esaki tambe ta importante pa tene cuenta con ta prepara y manipula cu e alimentonan.
Tin cinco regla basico cu Organisacion Mundial di Salud ta aconseha riba con pa mehora e seguridad di e cuminda.
E prome ta enfoca riba e parti di awa. Pesey a surgi e pregunta: con safe e awa di Aruba ta? Goedgedrag a indica cu e awa di Aruba ta relativamente safe pasobra mester consumi e awa den e lapso di dos dia pa e por ta safe.
Un cantidad di awa cu ta sali for di e crenchi y e awa ey mester bebe dentro di dos dia ya cu si ta warda mas largo e chens ta hopi grandi cu ta bay tin bacterianan cu lo por crece den awa, a remarca.
Na Aruba hopi hende no sa esaki. E experto a bisa cu tin algun bacteria cu yama ‘Legionella’ y esaki por causa neumonia. E bacteria aki por crece entre 25 pa 40 grado (cual por bisa ta e temperatura di Aruba).
E bacteria aki ta tur caminda, a señala. E mes, a indica, a yega di traha na un laboratorio na Aruba y el a haya cierto momentonan unda a constata cu cierto muestranan di awa tabata contagia cu e bacteria aki.
Locual hende tin cu tene cuidao cu ne ta e manera di contagia cu e bacteria aki. Hopi biaha tin di haber cu Jacuzzinan cu no ta wordo haci limpi adecuadamente. tambe pool. Hopi biaha ta ora cu e awa ta evapora y pesey awendia no tin mas fontein na Aruba.
A agrega cu tambe e awa di un unidad di airco cu no ta wordo limpia frecuentemente tin chens pa wordo contagia cu e bacteria, a splica.
Sylvano Goedgedrag a laga sa cu ta importante pa nota cu e hobennan pero mas tanto e grandinan por confronta hopi problema cu e bacteria aki. Tambe hendenan cu ta huma cigaria.
Den resumen, e experto a remarca cu e awa cu ta sali di e crenchi ta basta sigur, cu no tin legionella presente. A presenta algun ehempel di samplenan di awa di diferente escenario: un pool, unda tabata tin pisca, awa di airco y por a constata presencia di hopi bacteria como tambe beskem cu ta crece den e awa.
Pesey ta recomendabel pa ora cu saca e awa for di e crenchi, pa consumi’e mesora y den caso cu ta pasa dos dia, pa herbe e awa aki.
Nunca no bebe awa for di un boter di plastic cu a wordo poni den solo pasobra tin moleculanan di e componentenan cu por causa problema. Den e caso aki mihor haci uzo di un boter di ‘stainless steel’ (hero inoxidabel) of di glas of simpelmente no pone den solo, Goedgedrag a duna di conoce.
Por uza e sentidonan manera wowo y nanishi tambe pa por check si e awa ta bon pa no solamente preveni cu e por causa un bacteria pero tambe pa evita e propagacion di muskita of sangura, causante di Dengue of otro malesanan asocia.


c: text/html

text:
les di Sabbatskol
otro idioma
Les di sabbatskol kuartaal 2, aña 2022, Titula: GÉNESIS
Les 12: Jozef, Prens di Egipto
Jozef i Benhamin
Lesa pa e siman aki:
Gén. 41:37-46; 1 Reinan 3:12; Génesis 42; Rom. 5:7-11; Génesis 43; Génesis 44, Génesis 45.
TEKSTO PRINSIPAL:
"Fárao a añadí: 'Awor akí mi ta nombra bo gobernador di henter pais Egipto!"' (Génesis 41:41).
djamars, 14-06-2022
Yakob no por a permití e partida di Benhamin fásilmente, su úniko yu hòmber ku Raquel ku a keda serka dje. E tabatin miedu ku e lo a perd'é, manera ya el a pèrde Jozef (Gén. 43:6-8). Ta solamente ora no tabatin mas kuminda (Gén. 43:2) i ora Huda a hura pa garantisá e regreso di Benhamin (Gén. 43:9), Yakob a konsentí finalmente pa un di dos bishita na Egipto i a permití Benhamin bai huntu ku su rumannan.
Lesa Génesis 43. Ki efekto Benhamin su presensia tabatin riba e kurso di evento?
Benhamin su presensia a dominá e eventonan. Ora tur e rumannan ta para dilanti di Jozef, Benhamin ta e úniko persona ku Jozef ta mira (Gén. 43:16). Benhamin ta e úniko ku e ta yama 'ruman' (Gén. 43:29). Miéntras e ta yama Benhamin na nòmber, e no ta identifiká e otro rumannan; e ta referí na nan simplemente komo 'hòmbernan' (Gén. 43:16).
Jozef ta yama Benhamin 'mi yu', komo un ekspreshon trankilisante di afekshon spesial (Gén. 43:29; kompará ku Gén. 22:8). E bendishon di Jozef ta referí na 'grasia' (Gén. 43:29), rekordatorio di su roga mentu pa grasia, ku no tabata inminente (Gén. 42:21). Jozef ta duna Benhamin e grasia ku e no a risibí for di su otro rurnannan bèk.
Miéntras e rumannan di Jozef tin miedu ku lo tira nan den prizón pa motibu di e plaka ku a bai bèk, Jozef ta prepará un bankete pa nan pa motibu di Benhamin su presensia. Tabata komo si fuera Benhamin tabatin un efekto redentor riba henter e situashon. Ora tur e rumannan ta sintá di akuerdo ku nan edat i respekto e reglanan di honor, ta Benhamin, esun di mas hóben, nan ta sirbi sinku biaha mas ku tur e otro rumannan (Gén. 43:33, 34). I tòg, e faboritismo akí no ta molestiá nan, manera tabata e kaso ora Jozef tabata e faborito di su tata hopi aña pasá, loke a hiba na nan akshonnan teribel pa ku tantu nan mitar ruman komo nan propio tata (Gén. 37:3, 4).
'Pa medio di e muestra di fabor akí na Benhamin el aspera di averiguá si nan tabata konsiderá su ruman di mas chikítu ku e envidia i odio ku nan a manifestá pa su mes. Suponiendo ainda ku Jozef no tabata komprendénan idioma, e rumannan tabata kombersá libremente ku otro; esei tabata un bon oportunidat pa haña sa di nan sintimentunan real. Ainda e tabata ke tèst nan mas aleu, i promé ku nan salida, el a ordená pa skonde su propio kopa di plata ku e tabata bebe for di dje den e saku di esun mas hóben.'-Ellen G. White, Patriarchs and Prophets, p. 228,229.
140

robotstxt: allowed

filter: keep


text:
Pronóstiko di tempu pa Kòrsou i bisindario bálido te djadumingu mainta 06:00 o.l., 12 di sèptèmber 2021.
Pronóstiko
Pronóstiko di tempu pa Kòrsou i bisindario bálido te djadumingu mainta 06:00 o.l., 12 di sèptèmber 2021.
Kompilá: djasabra 11 di sèptèmber 2021, 05:00 o.l. (09:00 UTC).
Tempu: Parsialmente nublá i no ta antisipá áwaseru signifikante ku un bista redusí.
Temperatura máksimo lo alkansá 33ºC i temperatura mínimo 27ºC.
Solo ta sali 06:25 i ta baha 18:39 o.l.
Bientu: Generalmente for di ost i moderá te basta fuerte; forsa 4 te 5 (20 te 39 km/ora, 11 te 21 nudo). Prinsipalmente den dia, e bes en kuando fuerte den ráfaga; forsa 6 (40 te 50 km/ora, 22 te 27 nudo).
Situashon general: Durante di próksimo 24 ora no ta antisipá desaroyo di nubianan signifikante riba nos region i pa e motibu aki un kondishon di tempu relativamente seku lo prevalesé riba Kòrsou. Mas aleu, stòf fini prosedente di Sahara lo redusí e visibilidat den nos área. Tambe bientu lo mantené un fluho moderá te basta fuerte durante di wikènt.
Kondishon di laman: Generalmente moderá ku altura di olanan entre 1 i 2 meter (3 i 7 pia).
Sistemanan signifikante di wer tropikal: Ningun.
Fenómeno spesial: Ningun.
Perspektiva te djaluna mainta: Parsialmente nublá sin áwaseru signifikante.
Meteorólogo: Abraham.


text:
The content originally appeared on: Diario
ORANJESTAD (AAN): Fiscal a baha pisa riba e sospechoso Daury Gonzalez Brito, kende Fiscal ta haya culpable di intencionalmente a hinca e dama H. varios biaha na su curpa y e dama V. na su braza.
Fiscal ta considera esaki intento di asesinato y intento di maltrato severo. Fiscal a exigi 10 aña di prison.
E acusacion: E sospechoso Brito ta worde acusa cu riba 19 Januari 2022, intencional a purba di asesina e dama H. door di hinc’e varios biaha cu un cuchio na su curpa parti dilanti, mientras cu e mesun dia el a purba di mata e dama V. door di hinc’e varios biaha cu un cuchio na su braza.
Hinca ex-amiga 25 biaha: Durante tratamento di e caso a sali na cla cu e dama H. tabata pareha di e homber Brito y nan tabata biba hunto. Na October 2021, e relacion no tabata bon mas y H. a bay biba back cerca su mama V. na de Vuyst. Ambos ta traha den e sector hotelero y parce cu Brito a papia cu un homber cu ta traha na un hotel y el a bisa Brito cu e conoce H. Esaki lo a pone cu Brito a bira jaloers.
Dia 19 Januari 2022, Brito a bebe y a bay na e hotel unda H. ta traha den oranan di atardi y cu un cuchio el a corta e ventil di e tirenan di e auto di H. Den oranan di anochi H. a haya un lift cu un colega pa bay su cas ya cu e tirenan tabata baha.
Ora e tabata yegando, el a mira Brito ta na cas di su mama ta ward’e. El a dicidi di bay Polis y Polis ya caba a haya notificacion cu tin hende no desea eynan.
Polis a dicidi di bay cu H. na su cas y ta papia cu Brito. Esaki tabata mas o menos 9:30’or di anochi caminda H. a bisa Brito cu e por tin relacion cu ken e kier. Polis a bisa Brito pa move, cual el a haci tambe.
Brito a bay sigui bebe y tur e jaloersi a keda traha riba dje. Pa mas o menos 10:30’or el a bolbe bay e cas y el a hinca H. un total di 25 biaha na su lomba, nek, pecho y parti ariba di su curpa.
Ora cu e mama V. a bay purba stop Brito, Brito a hinca e mama 2 biaha tambe na braza.
Exigencia di Fiscal: Fiscal ta haya legalmente proba cu riba 19 Januari 2022, Brito a hinca e dama H. y e dama V.
E ta considera cu Brito ta culpable pa intento di asesinato y intento di maltrato severo. Fiscal a condena total e forma agresivo con Brito a hinca e dos damanan. El a mustra cu intencionalmente y premedita Brito a bay back e cas, despues cu Polis a bis’e pa bay y a hinca e dama H. 25 biaha. Fiscal a bisa cu milagrosamente H. a scapa. Pa un tempo e no por a cana y mester a haya terapia pa por cana, siña come, haci su necesidad. Nervio na su mannan a keda daña cu a causa cu e no por sera su man bon.
E mama V., kende a bay yuda su yiu a sufri 2 hinca den braza. Fiscal a mustra cu e cuchio cu Brito a usa ta un cuchio grandi cu ta usa pa corta carni. Fiscal a mustra cu Brito ora el a drenta e cas el a bisa H., “si bo no por ta cu mi bo no por ta cu ningun hende mas”. El a exigi 10 aña di prison, kitando e tempo cu Brito ta sera den KIA.
Abogado: Su defensa mr. E. Kuster a bisa Hues cu mester tene debido cuenta cu psychiater, den su raport di evaluacion di Brito, ta conclui cu Brito no ta completo responsabel pa loke el a haci.
Hues a sera tratamento di e caso y a bisa cu e ta bay studia e caso bon y dia 13 Mei 2022 lo tin sentencia.


text:
Liber Its di Kiev, e Lugá di Kita for Di
Mi kier mira bai biba Otro den bida
E muchanan caso, sufisiente, organisa, Sin ningun tipo di problema I obligashonnanDeseá te ku otro i Biba huntu krese, ora nos Ta biba den e amor I e konfiansa. Mester confiansa i fiel otro Pa bida. Mi ta sinti ta bai Purba bou di un hende Ta fuerte, pa ta komandante, Na tur e mente: korte, No a pèrdè e purba Di bida, ku bo sa Krea un bon tabata tin Kurashi i di kuido. Mi ta kere ku tur E problema ta por disidí Si tin un mente mutuo, Interes commons i di búskeda Di amor. Ta dediká remente di communicatie I eskolar relacionnan ku un Hende apropiá.
Na susto, solamente den nos dos
E relacionnan tin konosementu si No ku no nan. Si di communicacion ku e Muhé, hiba plaser. Si di bida huntu, mas Interesante mas fásil mas íntimo, Mas agradabel, etc Si un Otro un di e ta Ariba e dos buki. No habri den mi interes, Mi no ta e konosemento Di hala.
Muher bon, kiev, mihó sin Muchanan, òf adulto, independiente.
Un still forma di kurpa. Tin un ronal diferensia di edat. E hendenan ta biba den Un profundo cerca nacional, stèns I komparti e goso di bida. Bo mes hendenan. E relacionnan sera. Mi nomber ta datonan. Mi ta biba den e Stat nobo york. Papia kaso, entiero i tin Un tiki na ingles. Ta masha cecilia i trankil Di e muhé.
Ta sikólogo i e entrada Di e profeshon.
Ta kompletamente den kontra di Jomar, e droga i di alkohòl.
Mi ta gusta abogado di E kas.
Mi a encontra un hende Ta stima mi: retortillo i Croes, dialuna, un hasá cena. Mi ta buskando onorabel, bon Hende ku mi a kere, Ku ta enkontra di behes.
Di rèspèt mutuo ta un Di valides esensia di hende.
Mi ta guitara reuni ku E bon, eksperensia, miserikòrdioso ku E hende nan por ta Mi amigu, i e sosten Ku mi guitara biba di Sobrá di bo bida.
Mi ta buskando e sino Den seri, manera mi.
Mi sa ku kontinuamente, buska Di destinashon den aki lugá, Sinembargo, ami ta sigui kere Den e milager.
Si bo ta un persona Ku lesa mi mensahe, e Tin e mesun opinion, i Ta krea un famia seif Den e amor i komprondé Den e demas, por fabor I lo mi kontestá.
Mi ta un hende muhé, I den e promé turno.
Ta bai stima i risibí amor.
Mi ta gusta e ora Di bida ta prepará di Mi, pasobra e ta masha Activo i sosial persona. Mi ta di lus den E subida, i ta felis Sa di nobo experencia i konosementu. Mi ta relevante reina un Fiesta i ku ta malu Di e mucha.
Mi amigu bisa ku mi Sonrisa mei elimina e dia scur.
Mi soño ta konosí un Fiel, bon i amor hende Pa krea un famia. Bisa ku tin un kalamidat Hòmber, muher e restorá ta Seif i felis ku e bon. T'asina ku tur loke Mi kier ta un debil I solamente un muhé. Agradabel, e konosementu di humor I e konosementu, mi ta Encanta cushiná, stima di muzik Diferente estilo Ta enkontra di Teatro, e arte, e naturalesa, Bon in. Mi a toca e guitara. Mi a hasi un correa, Manera e cafe riba e Kama garantia. Durante e akto seal sa Con ta hiba mi varida Muhé na e órgano. Bon i sabiduria, eksperensia i Pasado, arciel Música, teatro, obranan Di arte, mi, manera mi, Kansá den e tera. Hende por mira un mundu Aden, sin duda, e tin Konosementu di humor i, den Enkargo, tin grasia na e Muher, mi lo amigu, amigu, Stima i kasá ta mescos. Mi implementa buska ta un Relashon grave i puntra frívolos Òf pèrvèrso a bandoná di pas. Mi ta buskando un mucha Homber bo kier ta un Relashon grave i di famia. Mi ta interes solamente e Bon india. Implementa mi ta saludonan di India, aki e ta kompletamente. Bai den un página un Sitio di its di e Stat di kiev. Aki bo por mira e Perfil di kita un persona Soltero di e stat di kiev. Despues na ora, ta e Por hiba vários menos, Bo Ta kapas pa yega na Personanan ku ta biba den Otro stat. Tur esnan ku ta deseá Sa, haña e amor, haya Su otro mitar, ta kasa, Bo ta e stat di Kiev, mihó its.


text:
Hopi persona tin e pensamento, cu ora bo ta drumi hopi, bo ta perde tempo, cu bo...
No laga e ‘heat of the moment’ durante un desacuerdo domina bo E argumentonan por bira hopi cayente y por cuminsa hopi liher. Den...
Pa hopi adulto e experencianan amargo y tin ora hasta doloroso ta contribui na e formacion di...
Un problematica cu ta tumando lugar pa hopi decada caba y siguramente no ta un secreto cu esaki tambe ta existi na...
Un di e necesidadnan basico cu cualkier ser humano tin mester pa biba segun e 7 necesidadnan basico di Maslow ta alimentacion. Aunke cu esaki ta algo...
Skirbi pa Keyla Reeder Tur persona a yega di experencia un of mas biaha den nan bida un...
E prome lunanan di un Aña Nobo ta un momento perfecto, pa sinta reflexiona y confirma tur e metanan cu bo tin, pa e aña cu...
Rond di mundo tin miles di persona, cu ta sufri den silencio di e malesa di demencia. Na 2010 mas cu 1500 persona na Aruba tabata diagnostica cu un problema cognitivo, entre otro; demencia.


text:
Un acto cu un miembro di directiva di Arubaanse Voetbal Bond (AVB) a comete, a causa cu e mester a presenta dilanti mesa y a wordo declara culpabel. Un acto cu ta pone un mancha no solamente riba dje, pero tambe riba henter e directiva, cuminsando cu e presidete.
Ta trata aki di e homber Reynaldo Geerman, kende su detencion a wordo ampliamente publica na inicio di aña.
A resulta cu e homber aki a falsifica firma riba un formulario. Y, segun el a bisa, no ta prome biaha. Tur cos tin di haber cu participcion di e ekipo di RCA tn un campeonato, no local pero internacional. Cu ta haci e situacion pio.
Segun el a splica, semper ta yena e formulario di forma digital y nunca e presidente di RCA ta firma pero ta pidi autorisacion pa yena esaki den nan nomber.
Pero pa su mala suerte e formulario no a wordo yena malo, bisando cu RCA no ta participa. Na momento cu mester a yen’e di nobo, e ora si e presidente a firma. Ey ta caminda cu a constata cu e firmanan ta diferente. Mirando e situacion aki, e club di RCA a dicidi di distancia mesora di e campeonato a evita cu e lo por trece consecuencia grandi pa Aruba.
Geerman a trata di hustifica su mes bisando cu ela haya autorisacion di RCA. Pero fiscal a keda mustr’e riba e hecho cu e no tin autorisacion pa firma e nomber di presidente di RCA. E ta keda falsificacion.
E unico aspecto cu a tene na consideracion ta cu e no a haci pa beneficia su mes sino pa inscribi un ekipo den un campeonato internacional. Pa e motibo aki a pidi 60 ora di trabou pa comunidad y 2 aña di prueba. Esaki Hues a bay di acuerdo cu ne tambe.


text:
Kralendijk – Biahero for di Hulanda di 13 aña bai ariba ku ta bai Boneiru, mester por mustra ora di salida un resultado negativo di NAAT-PCR tèst ku ta maksimal 24 ora bieu. Nan por skohe tambe pa entregá un resultado negativo di NAAT PCR tèst, e tèst mester ta maksimalmente 72 ora bieu na yegada na Boneiru. Den e kaso akí ora ku nan yega e isla, nan mester hasi mesora un tèst antigéniko, e resultado mester ta negativo.
Mester mustra un Deklarashon di Salú pa tur biahero for di Hulanda di 0 aña bai ariba. Por yena e deklarashon na www.bonairecrisis.com.
Hulanda ta un pais di riesgo haltu pa Boneiru. Biaheronan for di Hulanda por usa prueba digital di corona (Digitaal Corona Certficiaat, DCC) pa nan biahe pa Boneiru. Ta konsehá biaheronan pa nan prent nan resultado di tèst òf pa nan tin esaki den forma digital. Si pa problema tékniko no por lesa e DCC, na Boneiru, i un biahero no tin e resultado di tèst riba papel òf digital, e ora ei e mester laga nan tèst e òf bai den karentena.
Un biahero ku no por mustra resultado negativo di un tèst na yegada, ta kore riesgo di mester bai 10 dia den karentena i e mes mester paga pa esei. Esaki ta e situashon ku tin awor na e isla. E biahero ta bai den karentena na un lugá indiká pa Gezaghèber. Despues di 5 dia e biahero ei por laga hasi un tèst di PCR na GGD. Si e tèst ta negativo, e tin mag di sali di karentena.
Situashon rònt COVID ta kambia kontinuamente. Pa último notisia tokante desaroyonan na Boneiru: www.bonairecrisis.com.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Boy Dap
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Anselmus Theodoor (Boy) Dap (n. 25 di oktober 1933 na Otrobanda - f. 2 di november 2021 na Kòrsou) ta un músiko, kantante i kompositor kurasoleño. E ta konosi komo Tata di Tumba, un título di honor pa logra gana e Festival di Tumba di Kòrsou na no mas ku dies okashon.[1] E ta bai den historia komo un artista legendario ku a popularisá e ritmo di tumba.
Bida[editá | editá fuente]
Boy Dap a nase i lanta na Otrobanda den un famia musikal. Su mama Carmen Rosalina tabata kanta i toka tambú i su tata Johannes Dap, nasé na Sürnam, tabata un konosido músiko ku tabata toka saksofon, drums, klarinèt, piano i flùit. E tabata praktika na kas ku su grupo musikal, Bright Star Band. Na e edat di shete aña Boy ta kuminsa kanta den koro di misa di Pietermaai.[2] Na 1949 e ta debutá na Hòfi Marchena kantando e bolero, It wouldn’t happen again na spaño ku e konhunto ‘Estrellas Curazao’.[3] Poko despues e ta saka un kansion na papiamento ku ritmo di merengue, titulá Teine tur Coloresh of mihó konosí komo Palufriu, den kual e ta kanta di un bendedó di palufriu portugues. Na final di dekada sinkuenta di siglo binti Boy Dap i e orkesta Estrellas del Caribe ta hasi furor ku e tumba Sota di bulpees.[3] Ku e kansion aki e ta reintrodusi e pregon den tumba, esta e diálogo entre e kántor i e koro, manera sa ta komun na Afrika i den tambú. Despues di Trinta di Mei e ta lansa e tumba Huma ku un letra yen di sátira i humor. E susesonan aki tambe ta duna empuhe na buska e identidat krioyo den músika. Komo miembro di Asosiashon di Músiko Dap a boga ku éksito pa tumba bira e ritmo nashonal di Karnaval.[3]
Dap tabata un intérprete di práktikamente tur género di músika, ounke e tabata mas konosí komo tumbero. Su prome hit grandi tabata e tumba "E Djaka" ku a wordu grabá ku e konhunto Lluvia Musikal.[4] Na Festival di Tumba di Kòrsou e ta partisipa 22 biaha. E ta sali ganadó di e prome festival na 1971 ku e komposishon Bashé. Aki ta kuminsá su trayektoria di éksito den e festival di tumba logrando koroná "Rei di Tumba" nuebe biaha mas. Su tumbanan ganadó ta: Dal'e Kos (1973), Mandé (1974), Sigi Awor (1979), Tur hende kompañé (1981); Un biaha mas (1983), Despensa e ta bini (1985), Waya pasa bai (1989), Bolt'e blachi (1992) i Klab'é (1997). Na aña 1988, 1990 i 1995 e ta titulá prome finalista. Den su prome komposishonnan di tumba ainda tabatin influensia musikal di kalipso, un ritmo karibense masha popular den e époka prome ku tumba. Na e islanan ABC su tumbanan na papiamentu ta bira masha popular i konosi. Na 1989, den e prome festival di tumba di Islanan ABC na Aruba, e ta keda elegi e prome "Rei di Tumba di Antias i Aruba" ku su tumba Waya pasa bai.[5]
Anselmus (Boy) Dap a fayesé na edat di 88 aña. Dia 14 di november el a wordu derá na santana di Bethania na Brievengat, akto ku tabata presidí pa un programa konmemorativo ku rekorido di e ruta di Karnaval.[6]
Na Bonam, bario kaminda diferente kaya a haña nomber di artista lokal, ela wordu honra ku Kaya Anselmo T. (Boy) Dap.
Diskografia[editá | editá fuente]
Album[editá | editá fuente]
- Ban Karnaval ku Boy Dap (1981)
- E Barbaronan di Ritmo (1983)
- Ayera y Awe (1986)
- Gibi y Explosivos (1991)
- Waya Waya
- Hopi Swerte
- Boy Dap y su Explosion Latina (I)
- En Vivo kajente kajente den Karnaval 82
- Boy Dap y su Explosion Latina (II)


text:
Sospechoso di kaso di asesinato a entregá su mes
KOMUNIKADO DI PRENSA 275 /2022
02 yüni 2022
Sospechoso di kaso di asesinato a entregá su mes
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaweps dia 2 di yuni 2022, e hòmber sospechoso den e kaso di asesinato di dia 31 di mei
último na un snèk na Kaya Venancio F. Isenia (Komunikado 272/2022), a entregá su mes.
Alrededor di 19.10’or e hòmber C.G.O. di 50 aña di edat nase na Kòrsou a presentá na
warda di reshèrshi i a keda detené pa personal di reshèrshi ku ta enkargá ku investigashon
den kasonan di homisidio.
Investigashon den e kaso aki ta kontinuá.


text:
Ta duna e curso aki desde aña 2012 cu IDEA ta existi. IDEA e aña aki a cumpli 10 aña di existencia den luna di februari y un di e servicionan mas importante di IDEA ta e parti di educacion pa tur persona cu ta desea di habri un negoshi of cu tin un negoshi existente.
Meta di e curso aki ta:
- Pa yuda nos clientenan y futuro empresarionan crea un cultura innovativo den nan negoshi;
- con pa cumpli cu nan debernan cu e pago di impuesto;
- con pa diseña un website y sigui engrandece e nivel di informacion y strategia pa haci di nan negoshi uno exitoso;
- con pa maneha nan negoshi den un forma mas eficiente y manera debe ser.
E curso ta consisti di e siguiente topiconan:
- Create a Culture of Innovation, presenta door di sr. Edward Erasmus
- Small Business Tax, presenta door di sra. Cindy Clark
- Developing Brand Awareness for Customer Satisfaction, presenta door di sr. Neville Thode
- Leadership and Management, presenta door di sr. Dave Martinus
Empresario Prepara lo cuminsa dia 5 september 2022 y ta consisti di 19 les (dos biaha pa siman, riba dialuna y diaranson). E curso lo termina 14 november 2022. Orario ta 7.00 pm pa 9.15 pm y pa e lesnan lo tin un schedule cu lo mester tene cuenta cune. Den e prome siman di october lo tin dos dia di vakantie, riba 3 y 5 di october. Lo duna e curso riba e plataforma di Microsoft Teams. Un sistema mas facil pa por participa na un curso via cas y mas trankilo, despues di un dia di trabou.
Curso “Empresario Prepara II” ta costa solamente Afl. 285,-. E ta un suma bastante rasonabel pa por cubri e gastonan pa paga nos docentenan. Maximo participacion ta conta pa completa e curso y na final di cada topico, e participante mester pasa cada examen cu exito pa logra e certificado.
Criteria pa atende curso “Empresario Prepara II”:
- Ta preferibel pa tin nivel di MAVO of ekivalente. Diploma no ta necesario;
- Mester tin conocemento di computer y di e plataforma Microsoft Teams;
- Conocemento basico di Papiamento, Hulandes y Ingles ta necesario.
Pa mas informacion y inscripcion por yama oficina di IDEA na 521-2439/521-2440/521-2400 of por manda un email na info@idea.aw of L.croes@deaci.aw.
Tambe por like IDEA su Facebook pagina: Idea-Aruba.


text:
Na momento cu instancianan oficial manera entre otro Gobierno y Bureau Rampen Bestrijding informa cu den e siguiente dianan e posibilidad ta grandi pa nos experencia un horcan, ta importante pa nos sigui cu preparacion 72 ora of 4 dia prome cu yegada di horcan:
- Pone un tas disponibel den cual ta hinca tur material y obheto importante. Considera esaki e “Tas di Emergencia”;
- Acumula documentonan cu pa bo y bo famia ta importante manera Passport, historial di malesa of di medicina necesario y hinca esakinan den ziplock di plastic y den e “Tas di Emergencia”;
- Traha of cumpra un first aid kit consistiendo entre otro di pleister, betadine, gasa, verband y pildo pa dolor manera paracetamol of voltaren y demas articulonan cu por uza den caso di heridanan cu no ta rekeri asistencia medico inmediato;
- Si bo persona of miembro di famia ta uza medicamento diario, controla y percura pa tin suficiente medicamento pa algun dia. Hinca e medicamentonan aki den ziplock y den e “Tas di Emergencia”. Haci mesun cos den caso cu un persona di famia ta haci uzo di un aparato diario;
- Hinca algun snacks y boter di awa den e “Tas di Emergencia”.
- Haci un solo persona responsabel pa tin y hiba cu ne e “Tas di Emergencia” na tur momento.
- Percura pa tin flashlight cu bateria y tambe bela cu suafel den cas;
- Sinta y traha un plan di evacuacion den caso cu famia mester evacua di nan localidad. No lubida di incorpora mascotanan den plan di evacuacion.
Den e siguiente dianan, nos di Departamento di Salud Publico, hunto cu Bureau Rampen Bestrijding Aruba lo sigui duna mas recomendacion pa nos comunidad ta bon prepara pa e posibel yegada di horcan.


text:
The content originally appeared on: Diario
E cobransa tin fecha di 31 di mei 2022
ORANJESTAD (AAN): Departamento di Impuesto a saca e cobransanan di grondbelasting 2022 y den e dianan venidero e contribuyentenan lo ricibi esaki via post. E cobransa tin fecha di 31 di mei 2022.
Ta trata di un cobransa cu ta sali tur aña pa e contribuyentenan cu ta doño di un propiedad inmobil of tin derecho riba un propiedad por ehempel e derecho di erfpacht of vruchtgebruik.
Pa fiha e suma di impuesto, ta importante pa stipula e balor di e propiedad riba mercado. A base di e balor aki ta haci e calculacion teniendo cuenta cu e tarifa stipula den ley.
Termino di pago
Ley ta duna e opcion pa paga e grondbelasting den un solo biaha of den termino. Departamento di Impuesto ta conseha tur contribuyente pa lesa e texto imprimi riba e cobransa cu hopi atencion pa cu e terminonan di pago. Aki ta sigui un skema di e terminonan di pago manera stipula pa ley: WAK GRAFICO
Preferibel haci pago online
Por haci pago na un oficina di Departamento di Impuesto, MFA of via banco. Departamento di Impuesto ta recomenda pa haci pago di impuesto online via banco, preferiblemente via Aruba Bank of Banco di Caribe. E sistemanan di e banconan aki ta conecta automaticamente cu e sistemanan di DIMP y e mesun dia e transaccion ta keda registra den e sistema di Departamento di Impuesto. Ora di haci pago online mester scoge e opcion di Bill Pay y no Transfer. Ora di haci pago online menciona: grondbelasting 2022, number di cobransa y persoonsnummer. Di e forma aki Departamento di Impuesto por procesa e pagonan corectamente.
Areglo di pago
E cliente cu no por paga su cobransa di acuerdo cu e terminonan legal, por haci un peticion pa areglo di pago. Mester haci e peticion aki mas pronto posibel. Asina e cliente mes por evita cu Departamento di Impuesto ta continua cu e proceso di cobramento cu gradualmente por bira mas severo, locual por nifica tambe gasto extra pa e cliente.


text:
Balashi – Diaranson anochi den careda di 10’or polis a bay cu urgencia pariba di WEB N.V, unda cu un accidente a sosode y tin hende herida.
Kia Cerato cora
Na yegada di polis nan a topa cu un Kia Cerato color cora pega contra e trancon di un mata di Kwihi.
Na stuur tawata tin un cabayero di edad.
Baha caminda na man robes
Por a mira a base di e rastronan den tera, cu e vehiculo aki tawata bayendo pa e brug bieu altura di Tele Aruba.
Dado momento pa un of otro motibo a kita bay na su man robes, bahando caminda sin brake pa bay dal stril contra un mata di kwihi basta grandi.
Herida
Polisnan cu a yega e sitio a constata cu e homber tawata herida, pero no tawata mustra di gravedad.
Pero mirando e impacto fuerte ambulance a presenta e sitio y a opta pa e bay Hospitaal, unda dokter lo por tira un miho bista ariba dje.


text:
Trahadonan di salud di Zuid Africa ta bisa cu nan a suspende e aplicacion na henter e pais di e vacuna contro coronavirus di AstraZeneca despues di cu un estudio a mustra cu ta ofrece proteccion reduci contra e variante di Covid-19 identifica pa prome biaha na e pais.
Durante un sesion informativo, e minister di salud di Zuid Africa, Dr. Zweli Mkhize a bisa cu e suspension lo ta temporal mientras cientifico ta descubri con implementa e manera mas efectivo di e vacuna Astra Zeneca.
Mkhize a bisa cu Zuid Africa lo avansa cu diesplege di vacuna fabrica pa Pfizer/BioNTech y Johnson & Johnson. E prome dato publica a sugeri cu dos dosis di e vacuna Oxford/Astra Zeneca ta proporciona un proteccion minimo contra covid019 leve y modera di e variante.
Locual e estudio ta bisa di vacuna di AstraZeneca
E estudio cu ainda no a keda publica ta inclui un 2000 boluntario cu tin un promedio di 31 aña di edad. Aproximidamente e mita a ricibi e vacuna y e otro mita un placebo cu no ta haci nada.
E neutralisacion viral contra e variante B.1.351 a reduci sustancialmente den comparacion cu e cepa anterior di coronavirus, asina investigadornan a bisa riba un comunicado. Nan no a evalua e eficaz di vacuna contra covid-19 grave, hospital y morto.


text:
A Taste Of Heaven Spa and Salon
“A Taste of Heaven” ta e lugar cu bo kier ta ora bo ta na e bunita isla di Aruba.
Nos ta invita tur hende pa bin y experencia nos tratamentonan magnifico, cual a wordo diseña pa laga bo sinti e “Sabor di Cielo”. Nos ta ofrece e productonan y servicio di calidad mas halto duna pa nos staf di expertonan, pero bo no ta nota esaki den nos prijsnan.
Reserva un Tratamento
Planea adelanta y reserva bo tratamento promer cu bo jega Aruba y ricibi un descuento di 15%.
Bono di regalo
Cumpra un Bon di Regalo y sorpresa e persona special cu un Tratamento di Spa maravilloso na nos bunita spa na Aruba.


text:
Oranjestad – Siman pasa Minister Maduro a brinda un reconocemento na sr. Claudius Phillips pa su gran aporte na cultura di Aruba y e gran acohida di su musica den exterior.
Claudius ta un compositor, areglista, pianista, cantante, producer y un entertainer. Claudius a nace na Aruba y a lanta den bario di Colony, San Nicolas hunto cu su mama y 5 otro ruman. Ela cuminsa gusta musica for di edad di mucha y tambe tabata canta tambe den koor di misa
Claudius a participa na edad di 17 aña na su prome festival ‘Valentine Talent Teen Festival’ na St. Maarten y a sali ganador. Despues el participa ‘Talented Teen Festival’ na Aruba y tambe a sali ganador. Dos aña despues na un edad relativamente jong, Claudius a representa Antia Hulandes den e prestigioso Festival di OTI cu a tuma na Washington DC y a sali segundo finalista. Esaki ta un logro hopi importante den su carera musical, ya cu ela competi contra 20 otro cantante popular di paisnan den Latino America. Den mesun aña tambe ela keda corona como Calypso King cu a dune un boost den su carera musical.
Claudius ‘Mighty Talent’ tin un record den Calypso y Roadmarch Contest. Ela participa 25 biaha den e Festivalnan, 13 biaha ela gana tur dos corona, 20 biaha a sali Calypso King y 15 biaha Roadmarch King. Tambe ela yega di composita cancion pa otro cantantenan cu a gana cu su composicionnan. Claudius a coopera grandemente na carnaval cu su grupo di mucha Wizzkids y grupo di hende grandi OPC.
Como cantante y musico Claudius a gana hopi premio local y internacional, djis pa menciona algun for di un lista largo di premio: ela gana Super Star di aña, voz di oro masculino, compositor di decada 1980-1990, Premio Mo Tito y Rufo Wever pa 5 aña consecutivo pa su outstanding performance como un cantante, musico y compositor, musico di aña, Best video-clip di aña y banda di aña.
Claudius tabata forma parti di varios banda musical entre añanan 1980-1990 y na aña 1992 ela lanta su mes banda One Real Exciting Organization (OREO). Cu OREO ela bira mas popular cu varios hit manera: ‘Saca e Boem’, Cuanto mi stima bo, Tuma bo tempo, Haciendo cos romantico y Bisami awo.
Claudius a gana amor, cariño y admiracion pa tur esnan cu ta gusta su cancionnan y musica. E talentoso musico ta biaha regularmente pa Corsou, St. Maarten y Boneiro, Surnam, Hulanda, St. Barths, Anguilla y Merca caminda e tin hopi fanaticada pa duna presentacion. E publico ta baila y gosa non stop na momento cu Claudius presenta cu exitonan. Durante su trayectoria musical Claudius a bay studia musica tambe na Berkley College of Music na Boston.
Claudius ta un entertainer tambe y entretene turistanan cu ta baila y gosa riba su musica na varios hotel na Aruba. Recientemente Claudius a presenta durante Manisfestacion Cultural y a pone un tremendo ambiente, entretene e publico na su manera unico y a pone tur hende lanta baila, canta y gosa hunto cune.
Na nomber di Gobierno, Minister di Cultura a gradici Claudius pa e dedicacion na nos cultura atrabes di su musica cu ta yega na nos hendenan local y internacional. E mandatario a yama Claudius danki pa tur locual ela haci y ta haciendo pa aporta na desaroyo cultural di Pais Aruba y ta spera di por sigui disfruta hopi aña mas di su talentonan musical.


text:
Nos ta den porta di otro Kampionato Mundial di Futbòl. Pa awor aki bo sa historia di mundial, tur e diferente selekshonnan ku ta partisipá, tambe ba tende diferente análisis di konosedonan di futbòl. Falta un kos mas, e pool ku bo tin ku yena sea na trabou of den bo amistatnan. Den kaso ku bo no sa ki direkshon bo kue den yenamentu di bo pool, nos ta bai yuda bu. Tene na kuenta ku nos no tin un bola di kristal, pues nos no por wak den futuro. Esaki ta simplemente un guia pa yuda den kompletashon di bo pool.
Siguentemente bo ta haña e dos ekiponan ku nos ta kere ta pasa pa oktavo final. Tene na kuenta ku den diferente di e gruponan aki tin diferente selekshon ku nos no a pone den oktavo di final pero ku nos ta kere ku tambe tin chèns di yega oktavo final.
Grupo A
1. Brazil
2. Kroasia
Grupo B
1. Spaña
2. Hulanda
Grupo C
1. Colombia
2. Kosta di Marfil
Grupo D
1. Uruguay
2. Inglatera
Grupo E
1. Fransia
2. Suiza
Grupo F
1. Argentina
2. Bosnia-Herzegovina
Grupo G
1. Alemania
2. Portugal
Grupo H
1. Bèlgika
2. Russia
Na momentu kubo ta partisipá den un pool no ta simplemente ken ta gana kada grupo bo tin ku bisa, pero chèns ta grandi kubo tin ku duna e resultado final di kada partido.
Ora bo ta duna un ekipo un wega gana tin básikamente kuater resultado kubo tin ku tene kuenta kuné. Nos a analisá tur resultado di tur partido di mundial te ku awe i mas of ménos 58% di bo partidonan ta bai finalisá den e sinku skornan aki: 1-0 (18,78%), 2-0(11,01%), 2-1(14,51%), 3-1(7,64%) i 3-0(5.70%).
1-0 ta e skor mas komun den promé buèlta di Mundial ku 18,21%, sigui pa 2-1(12,93%). Na di tres lugá bo tin 2-0(12,02%) i por ultimo 3-1(7,65%). 3-0 no ta keda muchu atras ku 6,19% di bo resultadonan den promé buèlta.
Den kaso di empate bo tin ku tene kuenta ku solamente tres resultado. 1-1 ta e empate mas komun den e promé buèlta ku 11,48% di biaha ku e resultado aki a parese den Mundial. 0-0 ta sigui’e ku 8,93% i por ultimo 2-2 ku 4,19%.
Ku e skornan ariba menshoná bo tin mas di 80% di bo resultadonan den e promé buèlta di Mundial. Pues den e promé buèlta di Mundial bo ta bai tin 48 partido. Mas of ménos nuebe partido den e promé buèlta ta bai finalisá na 1-0. Un otro 12 partido ta bai finalisá 2-1 i 2-0. Kuater partido ta finalisá 3-1 i tres partido 3-0. Seis partido ta finalisá empatá na un gol. Miéntras ku kuater partido di e promé buèlta ta kaba na 0-0 i solamente dos partido ta kaba na 2-2.
Den oktavo di final e kuater resultadonan mas komun ta; 1-0(25%), 2-1(21,43%), 2-0(12,50%) i 3-0(8,93%).
Den kuart final, 1-0(22,41%) ta keda e resultado mas komun, sigui pa 2-1(18,97%), 1-1(10,43%) i 3-2(8.62%).
Tin sinku resultado ku ta resaltá den semifinal i esakinan ta; 1-0(18,75%), 2-1(15,63%), 2-0 i 3-1 ambos 12,50%. Pa loke ta trata empate den semifinal ta 1-1(9,38%)
Den final e dos resultadonan mas komun ta 3-1 i 4-2 ambos ku 16,67%. Esaki ta keda sigui pa 1-0, 2-1 i 3-2 ku 11,11%. Empate den final ta sea 0-0 of 1-1 ku ambos 5,56%.
Kon ta yega na e kuater selekshonnan ku lo yega semifinal?
Den pasado tabata tin kuater mundial na un pais di Sur Amérika. Na tur kuater okashon un pais di Sur Amérika a gana. Na tres di e kuater okashonnan aki un pais Europeo a bira sub-kampion. E úniko biaha ku un pais Europeo no a bira sub-kampion tabata na 1950 ora ku Brazil a bira sub-kampion. Sin embargo na 1950 no tabata tin un partido final manera nos konosé awor aki. E ganadó i sub-kampion di e mundial ey a keda determiná a base di puntuashon.
Tene kuenta ku paisnan Europeo semper tin por lo mínimo dos selekshon den semifinal sin importá na unda e Kampionato Mundial keda tene. Paisnan Sur Amerikano semper tin por lo mínimo un selekshon den e top kuaternan, ku eksepshon di kuater okashon. Sin embargo na tur e kuater okashonnan aki e Mundial tabata na Europa. Na Sur Amérika semper tin dos selekshon Sur Amerikano den top 4, ku eksepshon di aña 1930 na Uruguay ku tabata solamente un pais Sur Amerikano den top 4. Selekshonan ku no ta di Europa of di Sur Amérika a yega den top 4 solamente na un okashon, esaki tabata na 1930 ora ku Estados Unidos tabata den top 4.
E kuater ekiponan ku nos ta kere ta yega semifinal ta:
- Brazil
- Alemania
- Spaña
- Argentina
Nos ta laga e ekiponan ku ta bai final i e ganadó di Mundial habri pa bo mes analisá I hasi bo eskoho. Na e etapa aki di e kompetensia no tin bon of mal eskoho. Gosa di Mundial i nos ta spera ku e análisis aki por tabata di yudansa.


text:
WILLEMSTAD – Futbòl Liga MCB a kontinuá ayera djaluna ku un partido na Stadion Ergilio Hato na momentu ku e ekipo di Vesta a enfrentá Centro Barber. Den e partido aki tabata Centro Barber ku golia Vesta ku skor di 9-1 i bai ku e tres puntonan. E golnan di Barber a keda anotá pa: Andruw Stokkel, Jurensley Martina, Norman Hoyer (2x), Kenneth Kunst (2x) i Ruensley Leuteria a bai ku e hat-trick. E úniko gol di Vesta keda anotá pa Mounit Kasmi.
Ku e viktoria aki awor Barber ta pasa na di dos lugá riba e tabla di posishon ku 33 punto, miéntras ku Vesta ta keda den bòm ku 8 punto.


text:
Karta Habrí no. 5 dirigí na Poder Hudisial
E KAS ta nos komunidat. Sin base spiritual no por konstruí un komunidat hustu. Título di e artíkulo aki ta un versíkulo Bíbliko (Salmo 127). Pero e prinsipio ta konta igual si e base ta Hinduismo òf Islam. ‘Dios’ ta nifiká ‘Deidat Inmenso Omnipotente y Spiritual’, òf algu similar. Nos no ta referí na niun religion spesífiko. Hustisia ta e eko di e Divino den tur religion. Y si e eko aki no ta resoná, e trahadónan ta mula enbano.
Sin embargo, e forma ku religion ta manifestá su mes último dékadanan, ta problemátiko. Tòg nos no ta rechasá religion. Pasobra sin Dios, no tin nada. Ademas, esensia di tur religion ta igual. Y e esensia ei ta duna nos bida sentido y direkshon étiko. Komo base di komunidat religion ta indispensabel. Pero den nos sistema polítiko, religion no tin poder estatal efektivo, di moda ku e no por wòrdu usá pa konstruí nos KAS na un forma metódiko.
Y nos polítika sekular di awendia a pèrdè tur direkshon spiritual. Aparte di Mantené Òrdu y Tene Atministrashon Públiko, e úniko kos ku polítika ta hasi ta adorá e asina yamá ‘Merkado’. E metanan prinsipal pa hisa Nivel Spiritual di Pueblo y pa Krea un komunidat mas hustu, a keda bandoná. Segun polítika moderno, e KAS ta kla. Pero e KAS aki ku supuestamente ta ‘kla’, ta basá riba Stimashon di Plaka y Desigualdat. Y e ta kousa guera tras guera sin final.
HUSTISIA KOMO MÉTODO. Konklushon ta ku mester usa Hustisia komo Método. Esaki ta un konsepto nobo. Pero kiko por ta mas lógiko? Si nos ta apliká Hustisia komo método pa krea un komunidat mas hustu, nos no por faya. Pasobra si e ta Hustu, e mester ta bon. Asumiendo, naturalmente, ku nos huesnan sa kiko ta Hustu. Pero si nan NO sa esei, nan tin ku bai kas. Pasobra nan trabou ta pa apliká Hustisia. Y si nan no ta kapas di hasi esei, ta ken lo por hasi’é anto?
Nos ta biba den un Era Nobo. Esei ta eksigí un Direkshon y Métodonan Nobo. Polítika y religion NO a trese solushon pa humanidat. Al kontrario, Medio-Oriente ta kimando y miyones di migrante ta kousando káos. Y den tur e desórden aki un tal Donald Trump ta grita ku mester deportá tur ilegalnan. Y durante un Debate Presidensial e ta konta kon el a kumpra tur polítiko pa pone nan hasi presis loke e kier. Añanan largu kaba. P’e ta ‘Business as usual’.
TA P’ESEI NOS TA SKOHE pa Hustisia komo Método. Pa hopi hende esaki ta muchu apstrakto. Mas konkreto pues. Un organisashon nobo lo inisiá un gran kantidat di kasonan pa poko poko krea un komunidat mas hustu. Y pa promové Pas. Esaki ta un proseso largu. Esei ta bèrdat. Pero e ta bai tuma hopi tempu anyhow pa nos sali for di e ‘mess’ internashonal ku nos a hinka nos mes aden. Mihó un solushon lento y sigur ku guera- y krísisnan perpetuo.
Mas konkreto ainda. Nos por konsiderá pa lanta un kaso pidiendo Korte pa ordená Gobièrnu Hulandes pa sali for di NATO y skohe pa neutralidat. For di siglo 19 Hulanda a desaroyá su mes komo e Hues Internashonal. Kasi tur Kortenan Internashonal ta establesé na Den Haag. Hulanda NO por hunga e papel di Hues aki, si e ta sigui partisipá den tur e gueranan di NATO. Si mañan Siria ta aserká Korte Internashonal di UN na Den Haag, pidiendo pa ordená Merka pa stòp di destabilisá e régimen di Assad (loke Merka kasi sigur ta hasiendo kaba!), e ora ei Hulanda no por trata un kaso asina, pasobra avionnan Hulandes ya a partisipá den e guera kontra ISIS kaba. Komo Hues Hulanda mester ta neutral, es desir independiente y imparsial.
STREA DI NORT. Un kolega ya a puntra si nos a pèrdè Strea di Nort? E pregunta ei ta bon biní. E ta señalá progreso. Pasobra un persona ku ta hasi un pregunta asin’ei, sikiera a pensa. Y miéntras ku e situashon internashonal ta sigui empeorá, e kestion di guera òf neutralidat lo bira mas y mas urgente. Y un kaso hudisial públiko por ta un katalisator fuerte pa krea konsenshi den pueblo, hasta si Korte ta rechas’é.
Kon ku bai bini, por lo pronto nos lo limitá nos mes na issue-nan ménos kompliká. A duna e ehèmpel djis pa splika ku ta trata aki di un Método nobo. Hustisia komo Método. Usando e método aki den práktika, nos lo haña sa kiko ta faktibel y kiko nò. Ya a entamá 2 kaso kaba ku tin komo meta pa hisa AOV-uitkering na BES te na nivel di AOW Hulandes.
GMS. E organisashon yama ‘Golden Meand Society’. A skohe e palabra ‘society’ pa indiká kon e organisashon lo funshoná, pero tambe pa referí na ‘komunidat’ en general. Por haña mas informashon na www.arcocarib.com den e ‘free e-book’: ‘Paradigm Regained’. Di kon ta skirbi ‘Meand’ en bes di ‘Mean’, tambe ta wòrdu revelá den e buki ‘Paradigm Regained’.
No spanta. Ta un buki kòrtiku. Den un ratu di ora bo por kaba les’é.
Bonaire, 27 ougùstùs 2015
Michiel Bijkerk, abogado


text:
Pronóstiko di tempu pa Kòrsou i bisindario bálido te djaluna mèrdia 12:00 o.l., 10 di òktober 2016.
Pronóstiko
Pronóstiko di tempu pa Kòrsou i bisindario bálido te djaluna mèrdia 12:00 o.l., 10 di òktober 2016.
Kompilá: Djadumingu 9 diòktober 2016, 11:00 o.l. (15:00 UTC)
Tempu: Lévemente te parsialmente nublá i ku eksepshon di un áwaseru lokal awe mèrdia trempan, nos wer lo ta seku. Mañan mardugá i mainta sin embargo lo ta por lo general parsialmente nublá i lokalmente lo kai un òf mas áwaseru.
Temperatura máksimo lo alkansá 34ºC i temperatura mínimo, 26ºC.
Solo ta sali 06:25 i e lo baha 18:20 o.l.
Bientu: For di direkshon generalmente ost i moderá; forsa 3 te 4 (11 te 30 km/ora, 7 te 16 nudo). Prinsipalmente den dia òf durante di posibel áwaseru, de bes en kuando basta fuerte; forsa 5 (31 te 39 km/ora, 17 te 21 nudo).
Situashon general: Lo tin tiki nubia signifikante awe riba nos region di manera ku wer seku lo prevalesé. Mañan sin embargo por spera temporalmente desaroyo di mas nubia i lokalmente lo kai un òf mas áwaseru riba nos isla.
Kondishon di laman: Trankil te moderá ku altura di olanan entre di 0.5 i 1.5 meter (2 te 5 pia). E resake for di direkshon nort ku tabata ser antisipá p’awe lo no yega nos kosta mas i p’esei a kanselá e fase di prekoushon pa ola haltu (Kódigo Hel).
Sistemanan signifikante di wer tropikal: Matthew ya no ta un orkan mas pero un "siklon post-tropikal. E tabata situá awe mainta no masha leu for di kosta di estado North Carolina na Merka. E tabata move den direkshon ost i lo sigui debilitá gradualmente. Tormenta Tropikal Nicole awe mainta tabata situá riba Osean Atlántiko, basta leu sùit di Bermuda i kasi no tabata moviendo. E dos sistemanan aki no ta forma menasa pa nos region.
Fenómeno spesial: Ningun.
Pèrspektiva te djamars mèrdia: Por lo general parsialmente nublá i lokalmente lo kai un òf mas áwaseru. Bos tambe ta posibel na algun kaminda.
Meteorólogo: Capello.
E próksimo boletin di tempu lo wòrdu publiká djadumingu 17:00 o.l. (21:00 UTC).


text:
Orashon djamars 1 di novèmber 2016
Mi a mira un otro angel subi for di ost ku e seyo di e Dios bibu. El a grita duru bisa e angelnan ku a haña poder pa hasi daño na tera i laman: ‘No hasi daño na tera, laman i e palunan, promé ku nos pone e seyo riba frenta di e sirbidónan di nos Dios.’ I mi a tende ku e kantidat di esnan ku a haña e seyo tabata 144.000 i ku nan tabata bini for di tur tribu di pueblo di Israel: Despues mi a mira un multitut grandi; ningun hende no por a konta nan. Nan tabata di tur rasa, tribu, pueblo i idioma i a pone nan para dilanti di e trono i dilanti di e Lamchi, bistí na paña blanku i ku rama di palma den nan man. Nan a grita duru: ‘Salbashon ta bini di nos Dios ku ta sintá riba e trono, i di e Lamchi.’ Tur angel tabata pará rondó di e trono, rondó di e ansianonan i di e kuater sernan; nan a kai na rudia dilanti di e trono adorá Dios bisando: ‘Amèn! Alabansa, gloria i sabiduria, danki i honor, poder i forsa ta pertenesé na Dios te den tur eternidat! Amèn!’ E ora ei un di e ansianonan a puntra mi: ‘E hendenan bistí na blanku, ken nan ta, i di unda nan ta bini?’ ‘Ami no sa, mi shon,’ mi a kontestá, ‘pero abo sa.’ El a bisa: ‘Esakinan ta esnan ku a pasa den opreshon grandi. Nan a laba nan pañanan i a hasi nan blanku dor di purifiká nan ku sanger di e Lamchi. P’esei nan ta para dilanti di trono di Dios i ta sirbiÉ di dia i anochi den su tèmpel. Esun ku ta sintá riba e trono, lo biba serka nan i protegé nan. Nunka mas nan lo no sufri ni hamber ni set, solo lo no kima nan, kalor lo no tormentá nan, pasobra e Lamchi meimei dilanti di e trono lo ta nan wardadó, i E lo hiba nan na fuente di e awa ku ta duna bida; i Dios mes lo seka tur lágrima na nan wowo.’
Revelashon 7:2-4, 9-17


text:
Un rato pasa Corte a dicta sentencia contra cuater acusado gara cu casi 30 kilo di droga, despues cu nan a tuma e mercancia over riba lama. A gara e grupo aki na october ultimo, despues di a tuma cargamento di cocaina y hennep riba lama grandi. A bay nan cas y a bin topa cu e droga.
Ta trata Jiao Maduro, Rudolf “Panama” Maduro, Jan Maduro y Robert Epiayu. A haya nan tur culpabel di ta meta den negoshi di importacion ilegal di droga.
Jiao Phil Maduro so a haya culpabel di complicidad. Pa esaki el a haya 24 luna di cual 6 luna ta condicional y 2 aña di prueba.E trio a haya cada un 42 luna di prizon, cu ta ekivalente na tres aña y mey di castigo.
E boto, motor, GPS system y celular a keda confisca.
Pa e relato completo, lesa e edicion di TREMPAN di mañan.


text:
En conexion cu e anuncio cu Gobierno di Aruba a anuncia referente e pandemia COVID-19 y e anuncio di “Shelter in Place” ,DIP kier participa, cu nos lo keda cera pa publico te cu 20 di April, 2020.
Alaves, DIP kier participa algun informacion di suma importancia na comunidad1. Cualkier cliente cu tin un peticion of pregunta importante y no por warda despues di 20 di April, por manda un email na info@dip.aw2. Si pa un motibo of otro, Bo persona a perdetrabou, y ta den e proceso pa pasa akta na Notaris, please manda un email na uc@dip.aw painforma nos di esaki. 3. Si bo persona ta den e proceso pa pasa akta na Notaris y bo contract a caduca, por manda un email na uc@dip.aw pa pidi un extencion.4. Tur cliente cu ta den proceso di Reservacion, pendiente pa ricibi contracto erfpacht y cu tin cuentrega mapa, bewijs van indiening DOW y papel di Censo na DIP, pa por fabor hasi esaki via e siguiente email: uc@dip.aw
prome cu e fecha limite cu e cliente a haña. Pleaseinclui e informacion di bo Notaris.5. Pa extension di erfpacht existente (60 jaar), e proceso lo continua normal, (Tuma nota cu bodocumentonan mester ta na Notaris caba). Paesnan cu ya a haci nan petición y no a ricibi nancontract ainda, DIP lo tuma contact cu bo persona na momento cu esaki ta cla.6. Tur precario ta on hold, y esaki ta conforme edecreto di Gobierno di “Shelter in Place”.7. Temporada di campamento April 2020, lo kedacancela, conforme e decreto di Gobierno “Shelterin Place y Toque de Queda”.8. Pa locual ta entrego di pre- reservering di esnancu ta riba e lista di 2013 bay ariba, esaki lo continua normal, manera cu “Shelter in Place” keda anula y nos lo regresa na normalidad.9. Muy pronto, DIP y Gobierno di Aruba, lo anuncia e maneho nobo pa locual ta trata huurgronden.Nos sector primario lo ta esun prome cu lo wordostimula pa jump-start nos economía.10. Actualmente e peticionan di Ranchonan Crioyota den evaluacion.11. Peticionnan pa rosa tereno “Aanlegvergunning, Uitbreiding y Bestemmingswijziging” ta den proceso, pero debi na e “Shelter in Place” algundepartamento di DIP lo por tin retrazo den esaki.12. Na e mesun momento aki, DIP ta informa di taden e fase final pa introduci e ROPV. Introduccion di e ROPV lo significa un desaroyoduradero pa nos pais cu un economia diversifica y balansa pa nos futuro generacion.
Aunke e corona virus ta un reto, DIP ta convenci cuesaki ta un oportunidad pa nos redesigna nos paismanera e vision di nos ROP 2019 ta indica.
Na final, nos kier pidi cada ciudadano respetadesicionnan cu Gobierno ta tumando. Ban keda Cas, pa asina nos por yuda “Flatten The Curve”, y mas liher nos regresa na normalidad.


text: Dialuna mainta a drenta informe di un caso di ladronicia na un cas na Warawara, mesora a dirigi un patruya na e sitio. Na yegada di e patruya a bin compronde cu un sospechoso a kibra drenta horta na e cas y cu e camara di seguridad a capta e sospechoso. Ora polis a mira e video a nota cu aki ta trata di e conocido di nan Jean-Pierre mesora nan a bay na cas di e sospechoso y esaki a cuminza core bay drenta mondi. Den au recorido ela kita y laga e flanel cu e tabata bisti cune y tambe polis a logra haya parti di locual a ser horta. Despues di un persecucion na pia den mondi a logra perde for si bista. A purba buske den e mondi pero no a encontra cun’e. Awor polis ta spera riba un ordo di buskeda y detencion pa e sospechoso aki pa asina detene.


text:
e logo i su nifikashon
E eskoho di e diseño gráfiko di Iglesia ta reflehá nos kompromiso na e kreensianan di Adventista di Shete Dia. E fundeshi ta e Beibel, e Palabra di Dios, ku ta habrí, kaminda e mensahe mester wòrdu lesá i poné den práktika. E krus ta e sentro di e mensahe bibliko i tambe ta sentral den e diseño gráfiko. Riba e krus i e Beibel habrí ta e vlam kimando di Spiritu Santu, e mensahero di e Bèrdat.
e segunda binida
E liñanan na e punta ariba di e diseño gráfiko (logo) ta sugerí un movementu kontinuo ku ta bai ariba, simbolisando e resurekshon i asenshon pa shelu na e segundo binida di Kristu; e enfoke mayor di nos fe.
e vlam
E ta formá dor di tres liña hel den sirkulo ku ta impliká un atmosfera selestial. E liñanan ta representá e tres angelnan di Revelashon 14 sirkulando e globo i nos mishon pa hiba e evangelio na tur parti di mundu. E forma den su totalidat ta forma un vlam simbolisando e Spiritu Santu.
e krus
E simbolo di e krus, representado e mensahe di salbashon, e ta posishoná den e sentro di e diseño gráfiko simbolisando Kristu su sakrifisio kual ta e mensahe sentral di nos fe.
e beibel habri
E Beibel ta forma e fundeshi di e diseño gráfiko i e ta representá e fundeshi bibliko di nos kreensia. E ta wòrdu presentá den un posishon kompletamente habrí, sugeriendo un aseptashon di e palabra di Dios den su totalidat.


text:
2195 TRAHADÓ DI FISHI MUSTRA INTERES I A REGISTRÁ RIBA DIANAN DI REGISTRASHON I VIA IPE.CW
Durante e kampaña di registrashon organisá dor di RdK i CRU
2195 TRAHADÓ DI FISHI MUSTRA INTERES I A REGISTRÁ RIBA DIANAN DI REGISTRASHON I VIA IPE.CW
Willemstad, 12 di Yüni 2022 – No menos ku 2195 persona a registrá via IPE.CW i durante di e dianan di registrashon organisá pa Refineria di Kòrsou (RdK) i Curaçao Refinery Utilities (CRU.) Mas ku mil hende a akudí na e dianan di registrashon pa haña sa di trahadónan di fishi interesá i disponibel pa traha den Kòrsou su industria petrolero. For di djaluna último trahadónan di fishi por a bishitá e plataforma digital IPE.CW i registrá nan disponibilidat pa traha na refineria i e abilidatnan ku nan ta disponé di dje, i riba djabièrnè i djasabra por a akudí personalmente na e Dianan di Registrashon na Man Camp situá na Post 5. E portyal di IPE.CW ta keda habri pa tur ku ainda ta disponibel i ta interesá pa registra online. RdK i CRU ta sumamente satisfecho ku e resultado i ta gradisí un i tur ku a reakshoná na e yamada pa bin registrá i pa e esfuerso ku nan a tuma pa sea registrá online òf bini Man Camp na Post 5 pa demonstrá nan gran interes pa traha den industria petrolero di Kòrsou.
E enfoke prinsipal di RdK i CRU ta pa kolektá e informashon di e personanan, e fishinan ku e personanan aki por ehersé i e areanan di interés ku e personanan lo ke desaroyá den djé. Durante e dos pa tres siman ku ta bini e departamentu di rekurso humano di CRU lo kuminsa pasa dor di e informashon ku a generá i kategorisá e diferente interesnan bou di a areanan kaminda ta buska trahadó di fishi. Despues di esaki lo tuma kontakto ku tur persona ku a registrá. E siguiente paso ta pa diferente di e trahadónan di fishi partispá na trainingnan spesífiko ku lo ofresé na e ‘CRU Vocational School.” Propósito di e skol di vokashon ta pa desaroyá e profeshonalnan di fishi ku lo laborá den entre otro industria petrolero pa medio di lès, training i guia, duna nan e hermènt i konosementu pa nan por desaroyá den trahadónan ku tin multiple abilidat . Di e forma ki un persona por ehersé diferente fishi riba mas tereno i finalmente ekipá su mes ku un sertifikashon internashonalmente rekonosé.
Proksimamente RdK i CRU lo drenta barionan ku registrashon mobíl i informashon na hobennan ku ta bishitando skol. Durante e kampaña di registrashon mobíl lo pasa den barionan rònt Kòrsou pa fasilitá e proseso di registrashon di trahadó di fishi aun más. E kampaña di Informashon pa hoben lo enfoká riba promoshon bou di hubentut di e vokashonnan nesesario den sektor di utilidat, i pa informá nan tokante e oportunidatnan pa desaroyo personal i un karera den e mundu petrolero.


text:
Katoliko
DI BINTIKUATER DJADUMINGU SIKLO B
Promé Lektura : Isaias 50, 5-9a
Salmo : Salmo 116, 1-6, 8-9
Di dos Lektura : Hakobo 2, 14-18
Evangelio : Marko 8, 27-35
Ken Hesus ta pa nos?
E pregunta tabata kontinuamente presente den e kapítulonan anterior di e evangelio: ken esaki ta? Esaki no ta e karpinté? Ken esaki ta pa pordoná pikánan? Ta ki sorto di hende e hòmber akí ta. Asta bientu i laman ta tende di djE? Awor e pregunta ta mas eksplísito i Hesus mes ta hasié: “ken e hendenan ta bisa ku Mi ta?”. I, mes ora, mas direktamente: “i boso mes, ken boso mes t bis ku Mi ta ?”.
Nos a bai ta lesando den e kapítulonan anterior algun reakshon masha varia dilanti e persona, e doktrina i aktuashon di Hesus: for di e insensibilidat, e atmirashon i alabansa te na e persekushon i e desishon di elimin’é. Awor, den Pedro, e reakshon aki ta yega na e akto di fe, na e profeshon di ku E ta e Mesias, Esun untá di Dios, esun sperá, por tantu, durante tantu siglo. E ta tambe un pregunta klave awe: ken Hesus ta pa e hendenan? Ken E ta pa nos, p’ami ? Fe den Kristu ta eksigí un opshon personal.
Tambe awe nos pos konstatá ku tin henter un abanico di postura i interpretashonnan di e figura di Hesus. Huntu ku esnan ku ta rechas’É òf no ta kere den djE òf simplemente ta ignor’É, tin esnan ku ta atmir’é komo un gran hòmber, un profeta atmirabel òf un modelo di entrega pa otronan. Pa nos seguramente E ta algu mas: E ta e Mesias, Esun untá di Dios, mas ainda, e Yu di Dios, e hòmber den kua ta biba e plenitut di divinidat. Ta pesei nos ta kere den djE, no ta stim’é, nos ta purba na siguié, pasobra E ta duna sentido na nos eksistensia.
Nos por mira den e apòstel ei ku a bira portabos di e otronan, Pedro, ku te ainda no a madurá, i ku den e Pashon di Hesus lo tin momentonan inkluso di traishon i nengashon. Pero e lo bai ta madurando, prinsipalmente dor di Pasku di Resurekshon i binida di e Spiritu, i komprondiendo Hesus mas den profundidat i lo terminá dor di entrega su propio bida pé.
Kon Hesus a komprondé su mishon di Mesias Pero tin otro paso. Nos por puntra nos mes ku sinseridat si di bèrdat nos ta aseptá Hesus den henter su profundidat, òf ku un selekshon di aspektonan segun nos smak, manera Pedro a hasié tin be. Klaru ku “nos sa” ku Hesus ta e Mesias i Yu di Dios. Pero un kos ta sa i otro, aseptá su persona huntu ku su doktrina i su estilo di bida, inkluí e krus i e entrega pa otronan.
A pasa ku Pedro, manera sigur tambe ku e otro apòstelnan, ku tabatin di e Mesias un konsepshon mas polítiko ku religioso, mas di liberashon nashonalista, kontra e romano, ku di e Reino tal manera Hesus a komprond’é. Loke a trese pa Pedro algun di e palabranan mas duru ku nos ta lesa den e evangelio: “Bai for di mi bista, Satanas! Bo ta pensa manera hende, no manera Dios!”. Ser manera Satanas ta nifiká ku Pedro, sin tabata ke esaki, tabata tentando Hesus pa E no aseptá e plan di Dios, sino ku E ta sigui e anhelonan humano ku ta buska éksito i viktoria.
Nan no a komprondé e misterio di e personalidat di Kristu. Prinsipalmente nan no a komprondé òf no tabata ke komprondé ku e kaminda di e Reino tabata e krus. Ta kla ku nan tambe, i no únikamente “e hendenan”, tabatin mester di e “sekreto mesiániko”, pasobra nan tampoko tabata madurá pa komprondé sin konfushon e anunsio di Hesus. Nan “mentalidat” (“abo ta pensa”) te ainda no a madurá. Maske e tabata uni na e anunsio di resurekshon: pero nan no a fiha den esaki, pasobra no por a drenta den nan kabes ku nan Maestro, e Mesias, por frakasá.
E no ta masokismo: doló dor di doló. Sino pasobra Dios tabata ke salba humanidat entregando su propio Yu den solidaridat ku tur hende, ku ta esnan ku lo a meresé kastigu pa nan piká. Hesus tampoko tabata gusta sufrimentu, i tabatin temor dilanti morto, i a supliká su Tata, “ku gritu i lágrima”, manera e karta na Hebreonan ta bisa, ku lo libr’é di dje. Pero El a aseptá e plan di salbashon di Dios pa solidaridat apsoluto ku humanidat. No únikamente nos mester asept’é komo Mesias, sino tambe komo e Sirbidó ku ta entrega su mes pa otronan, ku no ta bek pa esnan ku tabata dal’É òf tabata ranka su barba òf tabata ofend’é òf tabata skupi riba dje, manera nos a skucha den Isaias i nos sa, prinsipalmente, di e relatonan evangéliko impreshonante evangéliko di e Pashon.
Tuma bo krus i sigui Mi
Pedro tabata gusta loke a pasa riba e seru di Tabor i e gloria di transfigurashon, i einan e tabata ke a traha tres tènt. Pero e no tabata gusta e seru di Kalvario ku su krus. Nos ta hasi un selekshon semehante? nos tambe lo a meresé e reproche di ku “nos ta pensa manera hendenan no manera Dios”? Awe Hesus ta splika nos, p’asina ku ningun hende lo ser engañá, kiko ta nifiká siguié komo disípulo, i su palabranan no ta masha optimista: “si un hende ke sigui Mi, a) e mester lubidá su mes, b) hisa su krus c) i sigui Mi”. Ku e agregashon di ku d) “esun ku ke salba su ida, lo pèrd’é, i e) pero esun ku pèrdè su biba pa Mi i pa e Evangelio lo salba”. E ta un opshon radikal loke ta pidi e disípulo di Hesus. Kere den djE ta algu mas ku sa kosnan òf resa. E ta siguiÉ eksistensialmente. E no ta primintí éksito ni seguridatnan i ta atvertí nos ku su Reino ta eksigí un estilo di bida difísil, ku renunsia, ku krus. Mesun kos ku E no a buska prestigio sosial òf rikesanan òf e propio smak, sino e bon di tur hende, ku lo hib’é na e krus. Ya Hesus a avisá ku e kamindanan di e disípulo no por ta distinto di esun di nan Maestro.
Nos tur ta gusta mas e aspektonan di e evangelio ku ta resultá os di konsuelo, fásil pa inkorporá na nos mentalidat. Sigui Hesus ta profundamente gososo i e ta e ideal mas noble ku nos por brasa. Pero e ta eksigente. Sigur nos no ta siguié ku kálkulonan humano i komersial: “esun ku ke salba su bida…” lo ser desepshoná. Pasobra e balornan ku E ta ofresé nos ta manera e tesoro skondí, pa kua ta bale la pena bende tur pa hañ’é. E ta pidi su disípulo pa nenga su mes, hisa e propio krus i siguié riba su kaminda. Tampoko aki e ta doló dor di doló, òf e renunsia pa masokísmo; sino pa amor, pa koherensia, pa solidaridat kuné i ku humanidat ku nos tambe ke yuda na salba. E ta manera amistat i amor, ku pa ta berdadero, ta eksigí sakrifisio i renunsia.
Tur esaki tambe ta suponé den nos un gran konfiansa den Dios, manera loke e Sirbidó ta mustra kantá pa Isaías, òf e salmista den e salmo di awe i Hesus mes den e momento krusial di su entrega: “ Señor ta yuda mi, ken por deklará mi kulpabel?”, “Señor ta klemente i hustu, den berans el a salba mi”, “El a libra mi di morto”, “den Bo man, Señor, Mi ta entrega mi spiritu”.
Katoliko
Papa Francisco: Futuro saserdotenan mester ser evaluá integralmente
Papa Francisco a bisa djabièrnè ku ora un persona ta konsiderá e vokashon saserdotal, ta nesesario evalu’é integralmente pa por tin saserdotenan ku ta kapas pa komuniká e bondat di Dios.
Asina e Tata Santu a indiká dn e Palasio Apostóliko di Vatikano, den e oudiensia konsedé na e formadornan di e Seminario Arzobispado de Milán (Italia), na okashon di e di 150 aniversario di e revista “La Scuola Cattolica” (E Skol Katóliko).
“Ora ta diserní si un persona por inisiá òf konsiderá un rekorido vokashonal, ta nesesario investig’é i evalu’é di moda integral”, Papa Francisco a splika den su diskurso djabièrnè 17 di yüni.
Den e sentido akí, el a kontinuá, “mester tene kuenta ku nan moda di biba afektonan, relashonnan, espasionan, ròlnan, responsabilidatnan, asina manera debilidatnan, temornan i desekilibrionan”.
“Henter e trayekto mester aktivá prosesonan ku ta buska na forma saserdotenan i esnan konsagrá madurá, ekspertonan den humanidat i serkania, i no funshonarionan di lo santu”, Papa Francisco a enfatisá.
Pa esaki, e Tata Santu a resaltá, “superiornan i formadornan di e seminario, esnan ku ta kompañá nan i e personanan den formashon ta yamá na krese diariamente na e plenitut di Kristu p’asina ku, atraves di e testimonio di kada un, e karidat di Kristu ta manifestá su mes mas klaramente”.
Papa Francisco tambe a bisa e formadornan ku “e seminaristanan i hóbennan den formashon mester por siña mas di boso bida ku di boso palabranan, nan mester por siña e bondat di boso obedensia, e trabou di boso dedikashon, e generosidat ku esnan pober di boso sobriedat i disponibilidat, paternidat di boso afekto kasto i no posesivo”.
“Nos ta konsagrá pa sirbi e Pueblo di Dios, pa atendé ku e heridanan di tur hende, kuminsando ku esnan mas pober”, Papa a enfatisá.
Mundu, Papa Francisco a kontinuá, “mester di saserdotenan kapas pa komuniká e bondat di Señor na esun ku ta eksperimentá piká i frakaso, saserdotenan eksperto den humanidat, pastornan dispuesto na kompartí alegria i sufrimentu di e rumannan, hòmbernan ku sa na skucha e gritu di esnan ku ta sufri”.
Renobashon i kuido di vokashonnan
E Tata Santu tambe a dediká un momento di su reflekshon na renobashon di vokashonnan saserdotal.
“Renobashon i futuro di vokashonnan ta posibel únikamente si tin saserdotenan, diákononan, esnan konsagrá i laikonan bon formá”, Papa Francisco a enfatisá.
“Kada vokashon partikular ta nase, krese i ta desaroyá su mes den kurason di Iglesia, i esnan ‘yamá’ no ta manera padestul ku ta aparesé diripiente. E mannan di Señor, ku ta duna forma na e ‘barinan di klei’, ta operá atraves di e kuido ku pasenshi di formadornan i kompañantenan.
Na nan, Papa Francisco a sigurá, “ta konfia e servisio delikado, eksperto i kompetente pa kuida e nasementu, e kompañamentu i disernimentu di vokashonnan, den un proseso ku ta rekerí hopi bondat i konfiansa”.
Servisio di teologia
E Tata Santu tambe a papia di e importansia di teologia i di e nesesidat pa por tin personanan kapas pa splika esaki na e mundu di awe.
E komunidat “mester di trabou di esnan ku ta buska na interpretá fe, tradusié i bolbe tradusié, pa hasié komprensibel, pa eksponé ku palabranan nobo: un trabou ku lo mester bolbe hasié di nobo ku kada generashon”.
Ta pesei, “Iglesia ta enkurashá i ta sostené e esfuerso aki, e difikultat pa bolbe definí kontenido di e fe den kada époka, den e dinamismo di e tradishon”.
Den e sentido akí, Papa Francisco a kontinuá, “e lenguahe teológiko semper mester ta bibu, dinámiko, e no por hasi otro ku evolushoná i preokupá su mes pa hasi su mes komprendibel”.
Papa ademas a mustra riba e papel iluminador di teologia den e mundu aktual kaminda a pèrdè sentido di kosnan.
“Un di e problemanan mas grandi di nos tempu ta en efekto e pèrdida di sentido. Teologia, awe mas ku nunka, tin e gran responsabilidat pa stimulá i orientá e búskeda, pa iluminá e kaminda”.
Katoliko
Historia di dia di Tata
Irónikamente, kreashon di dia di Tata, finalmente, a keda inspirá de un predikashi riba dia di mama. Na 1909, Sonora Smart Dodd de Spokane, Washington, a skucha un predikashi i a duna kuenta di ku su tata a meresé homenahe similar. E tabata Henry Jackson Smart, kunukero i veterano di guera sivil, kende a kria Sonora i su sinku yunan chikí despues di ku su esposa lo a muri dor di komplikashonnan durante nasementu di su di seis yu.
Sonora tabata ke un dia spesial pa su tata lo a sa kantu e tabata apresiá su amor i apnegashon, asina manera e sakrifisionan ku el a realisá komo tata soltero. Dia 19 di yüni 1910, riba dia di kumpleaño di Henry, Sonora a festehá e dia di Tata pa di promé bia na Spokane. Na 1924, Presidente Calvin Coolidge a apoyá públikamente e dia Nashonal di Tata. Finalmente, na 1966, Presidente Lyndon Johnson a firma un resolushon pa kombertí Dia di Tata den dia festivo nashonal. Seis aña mas lat, presidente Richard Nixon ta kombertié den lei permanente pa festehá dia di Tata riba e di tres djadumingu di yüni.
Sin embargo, e selebrashon akí ta varia di fecha den diferente pais di mundu. Algun ta konservá e di tres djadumingu di yüni, manera ta mayoria di e paisnan latinoamerikano, miéntras ku otronan ta preferá hasié dia 19 di mart, dia di San Hosé, manera ta e ehèmpel di Bolivia, Spaña i Honduras
Katoliko
Di Shete Djadumingu di Pasku di Resurekshon
Promé Lektura : Hechonan di apòstelnan 7, 55-60
Salmo : Salmo 97, 1-2. 6-7. 9
Di dos Lektura : Revelashon 22, 12-14. 16-17. 20
Evangelio : Huan 17, 20-26
E evangelio di awe ta ofresé nos un bunita okashon pa meditá den unidat. E ta bin ta ripití den e último añanan akí ku mundu ke logra integrashon kada be mas grandi entre pueblo i individuonan.Pa medio di FE nos sa ku moveshon di historia ta bai kondusiendo nos na realisashon di e soño asina largu sperá, e union den un solo famia. Nos tur ta anhelá un edat den kua no tin divishon i ku riba tera ta kuminsá un era di pas i di hermandat. Kristu den e ora mas solèm di su bida a resa pa unidat di hende: “Pa tur hende sea un.”
Uni hende ku otro i ku Dios ta e ideal i trabou di Iglesia. Pa e ideal akí si ta bal la pena inbertí tur nos energia. Pero promé laga nos mes un pregunta: Kiko ta unidat? Biba den unidat no ta nifiká pensa igual, sinti mesun kos, ku ta uni tur ser humano den un uniformidat laf i steril. Dos esposo sa ku ta uní no ta nifiká ku kada un mester pèrdè su personalidat. Unidat no ke men renunsiá na nos manera di pensa. Tampoko e ta nifiká semper keda ketu o keda sin defendé konvikshonnan propio.. Kiko e ora ei ta unidat ? Lo splik’é ku un frase hopi ripití, pero berdadero. Unidat ta e armonia kreá di diversidatnan. San Pablo ta splika e konsepto akí ku e imágen di e kurpa humano. “Ta un hecho ku e kurpa, siendo un, tin hopi parti , pero e partinan maske ku nan ta hopi, ta forma entre tur un solo kurpa”. Nos kurpa ta papiando ku nos di un maravioso unidat konstruí a base di diversidat. Ta logra e armonia akí pasobra tur parti di e kurpa ta traha, ta move, ta aktua den funshon di e konhunto.
Sosiedat ta konsistí di un variedat riku di hende. Tin múltiple rasa, lenga i kultura. Kada un ta poseé su propio rikesa.
Pa biba den unidat laga nos kuminsá na aseptá e diversidat ku ta eksistí den mundu. Nos no ta pretendé di biba den un paraiso irealístiko kaminda tur hende ta pensa igual i ta kana riba e mesun kaminda. Laga nos aseptá e desafio pa biba e unidat den e diversidat, pa logra armonia atraves di rèspèt pa variedat. Laga nos ta outéntiko den nos manera di pensa i di aktua i laga nos respetá e forma personal di pensa i di aktua di kada persona, semper i kuando esaki no afektá e bon komun.
Ta logra armonia ora kada hende kontribuí na e bon komun. E dos palabranan aki: bon komun, ta esnan ku mester inspirá nos akshonnan. Ora e interes personal i egoista ta pone su mes dilanti di e bon komun, e ora ei unidat i konkordansha ta kibra.
Kristu, ora e ta resa pa unidat, no ta pensando únikamente den un unidat horizontal, ke men di hende entre un ku otro. “Ku nan tambe ta ku nos”, Hesus a pidi den su orashon na Tata. En bèrdat, no por tin union duradero entre hende si Dios no ta e laso ku ta uni nos.
Sinembargo, kon difísil ainda ta e unidat entre kristiannan. No ta nesesario mira pafó i haña un mundu den guera konstante pa konkluí kon difísil ta di biba den unidat. Ta sufisiente pa nos mira un poko paden di nos mes pa deskubrí den nos propio sentimentu e rais di un divishon profundo. E rais akí ta nos egoismo.
Nos sa ku egoismo ta un forsa ku nos tur ta dirigí t’e na nos propio satisfakshon. Nos por bisa ku komo ser humano nos ta lèn den direkshon di egoismo, pero komo kristian nos mester obra ku amor. Stima ta nifiká sali di nos mes pa proyektá nos mes den direkshon di otro. Ora nos logra konvensé nos mes di e forsa konstruktivo ku amor ta enserá, únikamente e ora ei nos lo kuminsá traha riba e bon komun.
Den eukaristia kada djadumingu, nos ta selebrá e unidat di e famia kristian. Un solo Señor, un solo fe, un solo boutismo, un solo Dios I Tata. Tur loke tin den misa ta papia ku nos di unidat: altá ta e mesa di famia, kaminda komo ruman nos ta sinta pa kome di e mesun pan i pa bebe di e mesun biña. Ku ora nos sali di e tèmpel akí nos bai na praktiká e unidat i komunion ku nos a bin pa selebrá bibando den rèspèt mutuo i den amor, promoviendo e bon komun.
Daily Nobo
Alumnonan di Skol Sint Antonius a traha modelo di lanthùisnan
Donashon di 50 mil Euro pa Fundashon ku ta kombati problematika di AIDS
Eugene Middelhof ta bandoná Wardakosta di Karibe Hulandes
Mama ku ruman di viktima mortal no-intenshonal no ta kobra kompensashon
Minister di Finansa di Aruba: Aruba ta manehá su finansa mihó ku Kòrsou
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Segun rumornan persistente: Feyenoord Ke Trese Tahith Chong…
Trending
-
Lokal4 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal4 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal4 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
Lokal4 days ago
Defensa a sostené outoridatnan lokal durante ku tormenta tabata pasando Aruba i Kòrsou
-
Deporte4 days ago
Apesar di ta leshoná: Ozzie Albies lider 2B Di Voto LN All Star Game…
-
International5 days ago
Putin a atvertí ku lo bai tin un di tres Gera Mundial si nan ataka Crimea


text:
Resultado wega sòfbòl MCB CSB 15 di ougùstùs 2021
Resultado wega sòfbòl MCB CSB 15 di ougùstùs 2021
J’Dah Girigorie ta permití 5 hit i ku yudansa di Kemy Agard ku bati dos hit i empuga 2 kareda
Souax ta gana The Fighting Team ku skor di 5 pa 0
Souax, 5 kareda 6 hit i 1 eror, picher ganador Jdah Girigorie, mihó bate Kimberley Agard 3-2 i
Ivaniela Belfor 3-2
The Fighting Team 0 kareda,5 hit 2 eror, picher pèrdèdó Ruth-shainny Calmera ,miho bate
Suëny Felicia 2-2
Pichingolo ta gana Fenix ku skor di 9 pa 3
Pichingolo, 9 kareda 5 hit 1 eror picher ganador Julise Koffy, mihó bate Gianynuska Martina 2-
1
Fenix 3 kareda 4 hit 3 eror, picher pèrdèdó Shurdaney Obispo, miho bate Almarisca Hooi 2-1
Suheydi Faneyt a drenta di relevo ku base yen den di 7 inning, a kumisa prome poko
tambaliente pero despues a kue forma pa salba e wega pa Sta Rosa i preserva e gran labor den
picheo di Janiska Franklin pa gana di e fuerte ekipo di The Figthing Team ku skore di 5 pa 4
Sta Rosa Angels, 5 kareda 8 hit 2 eror, picher ganador Janiska Franklin, mihó bate Jandely
Ricardo 2-2
The Figthing Team 4 kareda 5 hit 2 eror, picher pèrdèdó Lee-Ann Craanberg, mihó bate
Stephmary Smith 1-1
Souax ta gana Pichingolo ku skor di 6 pa 4
Souax 6 kareda, 7 hit 0 eror , picher ganador Tafari Janga, miho bate Tanusi Delando 2-2.
Pichingolo 4 kareda, 4 hit 1 eror, picher pèrdèdó Melanny Castro-Arias. Miho bate Ciröendra
Peloz 1-1.
Den klase A
Souax ta laga Sta Rosa den tereno ku skore di 7 pa 6
Souax, 7 kareda 9 hit 3 error, picher ganador Jdah Girigorie,miho bate Gabriella Verkerk 3-2
Sta Rosa, 6 kareda 3 hit 4 error, picher pèrdèdó Francheska Luciano, mihó bate Danisha
Salesia 3-2
Souax Treasure ta gana The Fighting Team ku skor di 12 pa 0
Souax Treasure, 12 kareda 8 hit i 1 eror, picher ganador Thaleesha Silie Alberto, miho bate
Shakeena Monte 1-1 i Ringenaily Raap 1-1
The Fighting Team 0 kareda 0 hit i 9 eror, picher pèrdèdó Sueni Fundador.
Rising Trotters ta gana Pichingolo ku skor di 10 pa 8
Rising Trotters,10 kareda 6 hit 2 error, picher ganador Jacqueline Sophia,miho bate Shuramska
Antonisia 3-2 i Jacqueline Sophia 3-2
Pichingolo 8 kareda 8 hit 2 error, picher pèrdèdó Melanny Castro-Arias,miho bate Arjenette
Wernet Bernardus 2-2
Den Maskulino
Suffisant Eagels ta bini di atras pa gana Clase Aparte ku skore 12 pa 11
Suffisant Eagels 12 kareda 12 hit 3 eror picher ganado Selvinson Angelista , miho bate Julius
Veeris 4-3
Classe Aparte 11 kareda 10 hit 1 eror, picher perdedo Emilio Jose Velarde Lugo , miho bate
Leroy Antonia 4-3
Próksimo wega ta djaluna 16 di ougùstùs Sam Bunting Ballpark >
Weganan ta kuminsá 7or i 9or
Djaluna 16 ougùstùs 2021 Sam Bunting Ballpark
19:30 hr Suffisant Eagles v/s The Eagles MAA
21:30 hr Clase Aparte v/s Dream Team MAA
Edward Martis


text:
Diesnuebe empleado di THZ a finalisá ku éksito kurso pa bira kontroladó A
Diesnuebe empleado di THZ a finalisá ku éksito kurso pa bira kontroladó A
Willemstad – Djabièrnè dia 27 di ougùstùs ùltimo Departamentu di Higiena di Ministerio di GMN a hasi entrega di sertifikado na 19 empleado ku a pasa e kurso di “Kombatimentu di plaga i Komunikashon” ku éksito pa bira Vectorcontroleur- A, esta kontroladó A. E sertifikadonan a keda otorgá pa Minister dr. Dorothy Pietersz-Janga.
Durante di lunanan di yüni i yüli di e aña aki un grupo di 20 persona di e Sekshon di Kombatí Plaga (sangura, djaka etc) a sigui un kurso ku a keda duná pa ekspertonan riba e tereno di plaga, pestisida i komunikashon tantu lokal, pero tambe di Hulanda i di CARPHA di Trinidad. For di 2014 durante epidemianan di Chikunguña i Zika un tim di 20 persona a keda instituí pa yuda kombati e sangura Aedes aegypti. Durante e aktividat a hiba palabra sr. Lanionel Tromp hefe di THZ, sr. Sharlon Melfor Sekretario General, sra. Melissa Arias direktor di sektor di salú i Minister Pietersz-Janga,
Rekonosemetu spesial ta bai na e dos kursistanan ku e puntuashon mas haltu ku ta sra. Jurina Romer i sr. Kertly Rijna. Alabes ta felisitá demas kursistanan ku ta; sr. Curtly Haard, sra. Marisol Reiter, sra. Nilerica Zevenhuizen, sr. Raydrickson Samboe, sra. Dainara Lopez, sr. Luisandro Rosario, sr. Jumar Poppen, sr. Gionelo Regales, sr. Shairon Balentina, sr. Bryan Gosepa, sr. Roger Nicasia, sra. Haitette Vrutaal, sra. Jearmaline Cijntje, sra. Meloeska Mathilda, sra.Richelyne Herman, sra. Helga Petrocchi i sra. Lutania Rojer.
Riba potrèt 1, diskurso di Sekretario General sr. Melfor ante e kursistanan.
Riba potrèt 2, diskurso di Minister Pietersz-Janga ante e kursistanan.
Riba potrèt 3, momentu ku Minister Pietersz-Janga ta duna rekonosementu na e dos
personanan ku a risibí mihó puntuashon.
Riba potrèt 4, grupo di kursista flankea pa sr. Melfor, Minister Pietersz-Janga i sra.
Melissa Arias.


text:
The content originally appeared on: Diario
Parlamentario Alvin Molina
ORANJESTAD (AAN): Rodger’s Beach ta hopi conoce pa local y turista. Te ainda nos piscadornan ta bin mara nan botonan di pisca na Rodger’s Beach pa asina proteha esaki for di e lama bruto mas pafo. Rodger’s Beach tin un bista autentico mirando cu e ta un beach hopi keto y trankil unda cu por relaha sea ta lesa un buki of disfruta di e momento y di e lama dushi. E trapi a keda modernisa cu luznan pa esnan cu ta desea di disfruta di e olanan di lama den oranan di anochi.
Pa hopi local y tambe turista na momento cu nan ta busca un trankilidad y kier ta leu di tur bochincha, Rodger’s Beach na San Nicolas ta e opcion cu tin. E lama a haya e nomber di Rodger’s Beach door di e Kapitan Britanico Rodger cu den 1928 a habri e prome refeneria na Aruba cu a habri portanan y prosperidad pa Aruba.
Pa basta tempo e trapi tabata den un mal estado, pero Gabinete Wever Croes II ta demostra di ta traha pa Aruba y awe por a mira e trabaonan cu Minister di Turismo Dangui Oduber a ehecuta na bienestar di Aruba unda cu Local y turista por sigui disfruta di e parti aki bahando for di e trapi principal pa yega Rodger’s Beach. Un di e prome pasonan pa revitalisa e bunita beach aki.


text:
Oranjestad – 07 di december 2021 – Manera ta custumber tur fin di aña na Aruba, mayoria rotonde rond di nos isla ta wordo decora pa asina nos celebra e dianan di fiesta.
E aña aki Aruba Lions Club a aserca Aruba Bank pa yuda cu e proyecto di rotonde di Paradera y trece e ambiente di pasco den bario
Aruba Bank ta forma parti di districto di Paradera y a mira esaki como un bunita oportunidad pa sostena e proyecto.
Ariba diadomingo 5 di december e luzanan di e rotonde a wordo sendi pa representante di Aruba Lions Club, Danny Maduro y representante di Aruba Bank, Roxanne Kock-Croes.
Nos kier felicita Aruba Lions Club y e team cu a traha riba e rotonde di Paradera pa nan tremendo trabou pa realisa e concepto cu a wordo illustra for di principio.
Nos ta invita comunidad pa pasa bishita e rotonde di Paradera pa por admira e bunita decoracion cu su luznan dorna pa e temporada dushi di fin di aña.


text:
“En berdad ministerio di TVS a ricibi no solamente un carta sino henter un dossier di keho riba funcionamento di e director Jerry Staring. Como minister ta tuma esaki hopi na serio y na un manera responsabel ta atendiendo cu esaki. Nos ta den contacto continuo cu DRH pa asina por sigui e proceso segun regla”, tabata palabranan di minister Dangui Oduber (MEP) riba pregunta di Bon Dia Aruba di kico ta e situacion cu sr. Staring.
E carta ta indica cu sr. Staring ta crea un cultura di miedo y tambe a reemplasa personal cu personanan no adecua. Tambe ta papia di un cultura unda tin trato preferencial di cierto trahadonan (vriendjespolitiek).
Durante dia di ayera, Bon Dia Aruba a haya diferente notificacion, tanto di fuentenan como tambe di algun trahado di Departamento di Salud Publico (DVG) mes, indicando cu ‘lo a bula cabes di e director afo’. Minister Oduber riba pregunta di Bon Dia Aruba si sr. Staring a wordo manda cas of si e ta funcion ainda, e ta splica cu ‘na e momentonan aki e ta den funcion pendiente decision riba e proximo pasonan’. Apart di un carta cu ta circulando, a bin comprende cu tin mas keho entrega contra di e director, pero no tin informacion concreto riba esaki ainda.
Segun nos redaccion por a comprende ta cu e intencion ta pa pone un management team na e departamento y retira e director for di su funcion. Esaki no a wordo confirma door di e minister y unico cos cu el a indica ta cu posiblemente awe lo tin un briefing riba e tema aki.
Situacion
Durante e fin di siman cu a pasa, un documento cu mas o menos 25 pagina a cuminsa circula rond via diferente medio, na unda cu un trahado di DVG, Jayburrt Dijkhoff a manda un carta cu diferente keho riba e director. Den e carta aki, sr. Dijkhoff ta duna di aparenta cu e tin sosten di hopi otro colega, algo cu te na e momento aki no a wordo confirma.
Como parti di e carta aki tambe sr. Dijkhoff a agrega un bijlage di un carta cu a ser manda pa un grupo di persona, acusando dos otro trahado di abuso di nan poder. Di otro banda a aparece un otro carta awo caminda sr. Dijkhoff ta pidi disculpa na e trahado ney y ta pidi tanto minister como demas hende pa saca afo e bijlage aki for di henter e pakete.
Locual nos redaccion a tuma nota di dje si ta cu e fuente 24ora.com (cu e gobierno actual na varios ocasion a categoria como fake news) ta interpreta e carta ultimo aki di sr. Dijkhoff como algo cu e no tin sosten di demas colega. Sinembargo e carta di sr. Dijkhoff ta papia specificamente di 1 solo bijlage y ta disculpa su mes solamente pa e fout ey specifico. Pues no tin niun confirmacion si sr. Dijkhoff ta conta cu sosten of no.
Durante dia di awe nos redaccion lo purba di haya mas informacion di e departamento mes como tambe e director.


text:
Polis tin mag di usa kámara pa investigá echo kastigabel i tambe pa persiguí sospechoso di delito establesí. Den kaso asina, polis ta usa kámara na un manera dirigí pa opservá un òf mas persona òf edifisio sospechoso.
Kompetensia
Uso di kámara komo medio di investigashon ta posibel solamente bou di kondishon di sierto kompetensia (outorisashon) spesial, fihá den Kódigo Penal. Polis tin mag di usa e kompetensianan akí solamente ku pèrmit di fiskal (a base di artíkulo 177 q i r di Kódigo Penal BES).
Di otro manera, polis no tin mag di opservá un persona sistemátikamente, sea ku òf sin kámara.


text:
Dialuna, 25 di april Minister Geoffrey Wever tabata tin e placer di ta presente na e reapertura di SETAR su Teleshop Palm Beach. Un edificio nobo y moderno, teniendo na cuenta e necesidad di tur clientela di SETAR cu ta rekeri servicio fisico pa locual ta trata telecomunicacion. Minister Wever ta contento pa mira cu SETAR ta sigui mehora nan servicio pa comunidad di Aruba, servicio cu ta optimal y tambe ofrece productonan cu ta relevante cu e epoca di digitalisacion cu nos ta bibando aden.
Den nomber di Gobierno di Aruba, e unico accionista di SETAR, nos ta aplaudi e vision cu SETAR tin pa inverti bek den su clientela y ofrece servicio maximo y personalisa. Como Minister di Economia, mr Geoffrey Wever ta conciente di e importancia pa proteha e consumidor y un di e manera pa aporta na e proteccion aki ta pa percura pa tin servicio adecua cu e consumidor merece. Finalmente, Minister Wever ta felicita gerencia di SETAR, hunta di comisario conhuntamente cu cada personal di SETAR cu e reapertura.


text:
Cariflix Push Notifications
f 405.00
Cariflix awor ta ofresé su servisio di Push Notifications.
E servisio aki ta bon pa “Last minute announcements” of komo rekordatorio riba sierto special of evento.
E Push Notification di Cariflix ta alkansá mas di 60 mil usuario aktivo al instante.
Esaki ta un forma di komuniká ku bo kliente hopi personal i direkto.
Un forma di komunikashon SUPER efektivo pa kualke partisipashon ku bo tin pa bo klientenan.
Preis regular Ang 600,- pa push
Preis speshal Ang 405,-


text:
Dialuna atardi riba e caminda di Tanki Leendert pariba di e centro di bario un dama coriendo un toyota passo cora a bay pa lora na su man robes net momento cu un brommer di polis ta bahando di pariba y consecuencia e polis a dal den e auto y bula algun meter leu cay riba caminda.
E auto a bay dal den cura di un cas y kibra meter di awa. Personanan cu a mira e accidente a bati alarma di biaha y asina a mobilisa unidadnan policial pa cera caminda y otro unidad y trafico pa atende cu e accidente. Ambulance a presenta unda paramediconan a brinda asistencia medico na e polis herida y a keda transporta pa hospital. Personal di web a presenta basta lihe na e sitio pa haci e trabounan necesario.


text:
Dios a krea hende segun su imágen. Hende lo tin poder riba piskánan den laman, riba paranan den laria, riba bestianan mansu I feros, I riba tur bestia ku ta lastra abou riba suela. Pero hende ta kita tur outoridat di e Palabra di Dios dor di tradishonannan ku hende mes ta keda pasa di generashon pa generashon.
AMOR ta mas importante, ESUN di mas grandi.
AMOR ta surpasá tur kos.
Si mi no tin AMOR, mi no ta nada.
Si mi no tin AMOR, no ta yuda mi ku nada!
AMOR ta dura pa semper, sobra kosnan ta limitá!
Sòru pa boso tin AMOR!
Nos tin ku kibra ku tradishonan i kustumbernan malu di nos antepasadonan pa progreso di generashon pa generashon!
Loke nos a risibi nos tin di filtra saka e malu afo.
Despues di hasi e separashon aki, nos ta tira mas bendishon riba e bendishon i duna nos yunan.
Elique & Julianne kaminda mama & papa ta yega, eynan boso ta start i sigui bai!
Gloria Dios!
Open your heart to Jesus and let your journey begin. Let Jesus guide you along your path and He will give you the wisdom for personal & spiritual growth and you will experience inner joy & peace. Please make yourself at home while you explore the pages of inspirations that we've collected. Live a life with love. Enjoy!
Mark & Inusha
We praise the Lord and sing: "He is good; his love endures forever." - 2 Chronicles 5:13


text:
The content originally appeared on: Diario
Anthony Mezas, promotor:
ORANJESTAD (AAN) – Den conferencia di prensa, den cual e Relacionista Publico di Departamento di Cultura Aruba (DCA), a anuncia e Dance Aruba Congress cu ta bay tuma lugar, e promotor Anthony Mezas a amplia e informacion aki.
Mezas a indica cu, basicamente, el a bin cu e idea aki desde aña 2018, ya cu semper e tabata tin e deseo di bin cu algo special cu rond mundo ta hopi popular: un congreso di baile.
El a bisa cu tin congresonan di baile rond mundo, manera na Singapore, Maruecos, Turkey y hopi otro pais unda cu e salsa cu nos conoce, y cu ta algo Latinoamericano, ta genera dos mil hende na un congreso. Mezas a haya esaki hopi interesante pa Aruba tambe haye.
Anthony Mezas a indica cu tin hendenan ta saca hopi placa pa bay specialmente na e congresonan aki, unda bailadornan di otro paisnan ta bin, y ta paga pa participa den e congresonan aki. El a reitera cu esaki ta hopi interesante pa Aruba, den e sentido cu lo atrae diferente hende cu normalmente no ta bin akinan pa baile, anto el a pensa den organize, pero Covid-19 a bin y no por a bay door. Pero 2022 e ta kere cu ta un aña tremendo, y ideal pa organiza esaki. E lo tuma lugar na September 1,2,3 y 4. Nan lo ofrece e bishitantenan Aruba como un producto sumamente bunita. Pa hopi hende Aruba ta un paraiso, y pa bin balia tambe e ta kere lo ta un gran encuentro. Arubianonan ta papia cuater idioma, y esey tambe Anthony ta kere por haci cu un evento asina, anualmente, tin e chens di crece.
E bishitantenan lo wordo ofrece diferente fiesta, manera “pool party”, “beach party”, etc., y tur anochi lo tin baliamento como tambe tayernan. Esaki ta un evento hopi internacional, Anthony a bisa. Nan ta anticipa como 30 pais cu lo bin Aruba.
Dia 27 di Augustus, el a splica, nan kier involucra Aruba tambe, pa nos ciudadanonan bin ser conoci cu e fenomeno di un Congreso di Baile. Di 27 pa 31 di Augustus lo bay tin diferente fiesta, unda cu e comunidad di Aruba ta bon bini, pa ser conoci cu e baile. Dia 27 lo tin e prome round preliminario di e Congreso di Baile, su apertura di e prome competencia di salsa, cual final lo tuma lugar otro aña na Spaña. Dia 31 di Augustus lo tin e di dos round y e final lo a dia 1 di September, y tin diferente localidad unda esaki lo tuma lugar.


text: Dialuna mainta a drenta informe di cu tin un persona cu menos bon intencion riba e dak di Misa di Tanki Leendert, mesora a dirigi varios unidad policial y tambe bomberonan na e sitio. Na caminda pa e sitio a drenta informe di cu e persona aki no ta comportando normal y awor hasta e klok di e misa e kier purba subi. Na yegada di e patruyanan nan a rondona full e misa y a haci varios intento pa purba convence pa e baha pero e persona no a haci caso. Na yegada di bombero mesora polisnan a subi dak pa purba bay cerca e homber pero esaki a core den otro direccion y bula for di e dak pero na e parti menos halto y a cay abao y polisnan a bosha riba dje pa logra domin’e y boei e. Nan a solicita presencia di e vehiculo di transporte pa asina hib,e primeramente na warda di polis Oranjestad pa asina check ki sorto di yudanza e lo tabata tin mester. For di eynan a hibe hospital pa mas tratamento. Riba e video hunto cu e informe aki por mira e situacion.


text:
REFINERIA DI KORSOU I CORC B.V. A YEGA NA AKUERDO PA MANEHO I OPERASHON DI NOS FASILIDATNAN PETROLERO
Willemstad 21 di Mei 2021 - Refineria di Kòrsou (RdK) i CORC B.V. awe a firma un “Draft Deed.” E akuerdo aki ta …
LARGO SUN TA DESKARGÁ PRODUKTO PA ALMASENAHE NA BULLENBAAI
Willemstad, 15 di Aprel 2021- Refineria di Kòrsou (RdK) riba dia 15 di Desèmber último, a firma un kontrato pa …
A FINALISÁ PROSESO PA YEGA NA PARTNER PREFERÍ KU KUAL LO KUMINSÁ NEGOSHÁ
Willemstad, 5 di Yanüari 2021 - Den un komunikado di prensa fechá 11 di Desèmber 2020, Refineria di Kòrsou (RdK) a …
PROSESO PA ATENDE KU OFERTANAN OBLIGATORIO (BINDING PROPOSALS) TA KANA KONFORME PALABRASHON
Willemstad 23 desèmber 2020 - Refineria di Kòrsou (RdK) ta informá ku e Project Management Organization (PMO) ta …
DJABIERNE DIA 18 DI DESÈMBER A RISIBI PROPOSISHONNAN OBLIGATORIO
Willemstad Desèmber 20, 2020. Manera a informa den un nota na prensa dia 11 Desèmber último, e fecha di entrega di e …
EKSTENSHON DI 1 SIMAN MAS PA ENTREGA DI PROPOSISHONNAN OBLIGATORIO (BINDING PROPOSALS)
Willemstad, 11 di Desèmber 2020 – Den un komunikado di prensa fechá 27 di Novèmber último, Refineria di Kòrsou …
EKSTENSHON DI 2 SIMAN PA ENTREGA DI PROPOSISHON OBLIGATORIO (BINDING PROPOSAL)
Willemstad, 27 di Novèmber 2020 - Den un komunikado di prensa fechá 29 di Òktober, RdK a informá komunidat riba e …
RDK TA KONFIRMÁ KU SU SUPERVISHON I GERENSHA TA DI AKUERDO KU NORMA DI BON GOBERNASHON I SU STATUTONAN
Willemstad 26 di Òktober 2020 - Gerensha di Refineria di Kòrsou (RdK) ta haña na su lugá pa splika i aklará algun …
HORIZONTE NOBO A KEDA PRESENTÁ NA STAKEHOLDER KOMO INISIO DI TRANSISHON ENERGÉTIKO NA KÓRSOU
Willemstad 4 di Òktober 2020- Refineria di Kòrsou (RdK) resientemente a introdusí “Horizonte Nobo”, un …
CRU TA FIRMA KU SPS DRILLING E&P PA E PROMÉ AKUERDO PA ALMASENÁ KRUDO NA BULLENBAAI
Willemstad - Curaçao Refinery Utilities B.V. (CRU) riba 15 di Sèptèmber a firma un akuerdo pa almasenahe di krudo i …


text:
Nos ta bai celebra di 18 di Maart riba e dia di Aruba Doet cu nos grandinan. Cu 50 persona nos kier come, baila, combersa y pasa un mainta dushi.
0 Boluntario falta ainda
Diabierna • 08:00 - 12:00
Cantaloupestraat, CdB Dakota
Oranjestad Oost
Oranjestad Oost
Paden
8 / 8 Boluntario
5 Boluntarionan di bo organisacion
5 Boluntarionan di bo organisacion
Happy Honeybees Dakota
Jeanne
Porino
5929524
Nos ta busca boluntario cu kier juda prepara un desayuno pa 60 persona, cu por juda nos grandinan si nan mester di ajudo, pa baila cu nan, combersa y duna na un mainta feliz. Na Centro di Bario Dakota!


text:
Kralendijk – Riba djaweps 27 di mei a tene un kontrol di konsumo di alkohòl riba Kaya Internashonal. Durante esaki a para shofùr di 91 outo I di 11 skuter, pa hasi un ‘blaastest’. Di e 102 shofùrnan, 4 mester a bai warda pa hasi e análisis di rosea.
Bo ta manehá bou di influensia di alkohòl? Bo por haña un but, un prohibishon (temporal) pa manehá, un kastigu di prizòn òf un kombinashon di e kastigunan aki. E kastigu ta dependé di e seriedat di e situashon. Bo ta enbolbí den un aksidente? E ora ei e chèns ku ta tèst bo pa uzo di alkohòl ta mas grandi ku durante di un kòntròl regular.
Lo sigui kontrolá regularmente riba konsumo di alkohòl den tráfiko.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Awe un biaha mas e fisioterapista Rudy Carti mester a presenta a presenta dilanti Hues, sinembargo e tabata estilo Pro Forma.
Carti ta wordo acusa di violacion un of mas biaha di cuatro persona. E hechonan aki a sosode den e periodo 2019 te cu November, 2020, ora cu e prome denuncia a wordo haci.
Hasta tin acusacion di violacion di un persona na aña 2012.
No a menciona e motibo cu e caso no ta cla pa wordo trata ainda, despues cu dos siman pasa caba e tabata dilanti Hues Pro Forma.
Carti mes no tabata den sala di Corte, y a sigui e proceso via di Zoom. A inform’e cu e tratamento lo tuma luga dia 25 di juni pa 8.30 di mainta y cu esaki lo dura mas o menos un ora y mei
Su abogado den e casonan aki ta mr. Carlo. Y e tabata kier sa tambe ki a para cu e caso di un suma grandi di placa efectivo cu a wordo confisca. Fiscal a splica cu no a pone nan hunto door cu nan ta casonan diferente, e ta mas bien un klacht.
A splica tambe cu tur cos ta depende kico e investigacion final duna. Sea ta pone fecha pa e caso aki of si no tin nada illegal, ta dun’e e placa bek.


text:
Minister di Desaroyo Ekonómiko, sr. Ruisandro Cijntje a biaha pa St.Maarten huntu ku direktor di Curoil, sr. Yamil Lasten.
Minister di ekonomia, sr. Cijntje huntu ku Yamil Lasten, direktor di Curoil a hasi un bishita di trabou na St. Maarten i a reuní ku Minister Omar Ottley kende ta e minister di salu públiko, desaroyo sosial i labor i alabes ta fungí komo minister di ekonomia.
Durante di e bishita aki nan a risibí un ‘rondleiding’ na e container haven i tambe e “cruise terminal” di St.Maarten. Minister Ottley a elaborá riba posibel koperashon ku e kompanianan di SXM Harbor pa loke ta trata bunkering na St. Maarten.
Minister Cijntje i Minister Ottley a interkambia riba e desaroyonan den mundu krusero i posibilidatnan pa nos hendenan lokal, tantu di St. Maarten i Kòrsou laborá den e industria aki.
Tambe a deliberá riba e diferente retonan riba efektividat di kontainer haven i kon por alsa efektividat den e proseso di trabou dor di studia e prosedura nan ku ta ser implementá na St.Maarten. Opshonnan manera stapel di 4 container bashi riba otro den e bientu fuerte ku tin na St.Maarten i kon nos por hasi ahusté na nos proseduranan pa alsa produktividat.
Finalmente Minister Cijntje i sr. Lasten a reuní ku Minister Egbert Doran enkargá ku e kartera di entre otro infrastruktura i medio ambiente. Durante di e reunion aki a elaborá riba e diferente posibilidatnan pa CUROIL por traha ku e kompania lokal di utilidat, GEBE riba e proyekto di waste to energy.


text:
E fin di siman cu a pasa tabata grandi pa e ciudad di Miami cu pa prome biaha a ‘host’ e careda di Grand Prix-Formula 1. Manera por a pronostica, e evento aki a atrae un cantidad grandi di hendenan pa mira e caredanan aki. Hendenan di tur caminda, incluyendo di Aruba sea a viaha of cu ta biba na Miami of Merca, a probecha pa experencia esaki. E caredanan aki a tuma lugar na e Miami International Autodrome cu ta un circuito temporal traha den e Hard Rock Stadium complex den Miami Gardens.
Ta conoci cu caarchinan pre-venta a ‘sold out’ den e prome ora cu esakinan a sali na venta, apesar di e prijsnan astronomico cu esakinan tabatin. Prijs di caarchinan a varia entre paketenan di 600 dollar te riba 5000 dollar. Apesar di critica riba e prijsnan halto aki, e evento tabata uno completamente bendi.
Alrededor di 240 mil hende a atende e evento aki, probando e desicion di scoge Miami como un ‘great move’ y un ‘turbo charge’ pa haci e caredanan aki mas popular ainda na Merca. Un push pa esaki tambe ta e serie di Formula 1 riba Netflix cu ta hopi popular na Merca y Aruba tambe.
Un grupo di Arubianonan hopi emociona a comparti varios potret riba nan medianan social di e experiencia unico aki, asina serca di cas. Na final e careda aki a finalisa cu e Hulandes Verstappen di Redbull na prome lugar sigui consecutivamente pa Leclerc y Sainz jr. di Ferrari na di 2 y 3 lugar.
E grand Prix 2022 a cuminsa oficialmente na Maart. Segun su schedule, e siguiente careda lo ta 20 di Mei na Catalunya Spaña y lo continua entre paisnan manera Hungaria, Francia e.o. Na Hulanda esaki lo ta dia 3 y 4 di September y lo ta bek na Merca, Austin Texas na October. E conclusion di e 23 round di caredanan Gran Prix mes lo ta dia 20 di November 2022 na Abu Dhabi.
Video: Instagram Anthony Bryson
Video: Instagram Anthony Bryson
Video: Instagram Anthony Bryson